
Pravila prodaje časopisa “Ulične svjetiljke" 


U želji da se časopis , Ulične svjetiljke“ prodaje čim većem bro- 
ju ljudi, da bi dosegnuo što širi krug čitatelja te da postigne 
redovitost u izlaženju, potrebno je da se svi zajedno brinemo 
za njegov dobar ugled. Pri prodaji časopisa, korisnik projekta 
ne predstavlja samo sebe, već čitav projekt ,Ulične svjetiljke“. 

Stoga, molimo da korisnici projekta poštuju sljedeća pravila: 
nenametljiv 
2. Drugim korisnicima projekta iskazujem poštovanje jer imaju 


Je Casopis miran i 


prodajem na 


pravo prodavati Casopis kao i ja. 


3. S drugim korisnicma projekta ,Ulične svjetiljke“ se miroljubi- 


na sredstva. 


način. 


4. Moguće nesporazume rješavam mirnim putem. 


5. Kod prodaje Casopisa ne konzumiram alkohol i/ili druga opoj- 


6. Casopis prodajem po njegovoj cijeni, pritom ne prosim i ne 
varam kupce, niti ga preprodajem drugim korisnicima projek- 


ta. 
7.Poštujem odluku kupca glede kupnje Časopisa. Ako se ko- 
risnik projekta ne drži pravila prodaje, a na to je unaprijed up- 


ozoren od stručnog suradnika, privremeno ili trajno gubi pravo 


vo dogovaram oko lokacije prodaje Casopisa. 

Preporučena donacija za časopis iznosi 
osam kuna, od čega četiri kune pripada 
korisniku projekta “Ulične svjetiljke, a s 
četiri kune pokrivaju se troškovi tiskanja 
idućeg broja časopisa. Časopis izlazi 

od rujna 2008. godine, i to više puta 
godišnje.Sukladno Zakonu o porezu na 
dodanu vrijednost (NN 73/13 čl-39, st. 
1, toč. g,) časopis je oslobođen PDV-a. 
Stavovi kolumnista, volontera, čitatelja 

i prodavača ,Uličnih svjetiljki“ koji su 
preneseni u časopisu ni na koji način nisu 
stavovi uredništva te su za njih odgovorni 
isključivo autori. 


prodaje Casopisa. 





»ulične svjetiljke“, prvi hrvatski časopis 
o beskućništvu i srodnim društvenim 
temama, član je Međunarodne mreže 
uličnih novina (INSP). 


Pratite nas online na: 
issuu.com/ulicne.svjetiljke 
facebook.com/UlicneSvjetiljke 
instagram.com/ulicnesvjetiljke 





Pozivamo sve koji žele surađivati sa svo- 
jim tekstovima, fotografijama ili pak žele 
prokomentirati časopise ili tekstove da 
se jave na adresu e-pošte : 
ulicne.svjetiljike(gmail.com, 

na facebook stranicu ,Uličnih svjetiljki“ ili 
sms-om na broj: 099 365 3262 (Dunja) 

UVODNA RIJEČ 





Povlačenje 
kočnice 


Oi i veljača nekako su uvijek 
mjeseci koji odišu mirom i letargi- 
jom. Nakon burnog tempa življenja u 
prosincu i svih ,odrađenih“ blagdana, 
doima se kao da vrijeme stane u prvim 
mjesecima godine. Mnogi kažu da je 
razlog povlačenja kočnice i što se naš 
budžet prekomjereno istroši u prosin- 
cu pa se suzdržavamo od većih kupo- 
vanja, druženja, izleta _i slično. Neki- 
ma je život s povučenom kočnicom 
uobičajena stvar, a ovaj časopis prepun 
je takvih priča. U ovom smo broju 
izašli na teren te pokušali istražiti što 
se sve krije iza onog minimuma da bi 
neki prostor mogli nazvati domom. 
lako možda očekujete neku crnu 
priču, zapravo smo zadovoljni viđen- 
im i doživljenim. Krenuli smo u nužne 
smještaje grada Rijeke te uočili da se 
protokom godina stanje jako poboljša- 
lo. Zadovoljstvo i zahvalnost postoje 


LICE S NASLOVNICE 


i kod samih korisnika s kojima smo 
imali prilike popričati i čije ćete priče 
čitati u ovom broju pod rubrikom 
tema broja. "Guglali smo na temu 
nužnog smještaja puno, no nismo us- 
pjeli pronaći ni jedan grad u Hrvatskoj 
koji bi se mogao pohvaliti organi- 
zacijom i zbrinjavanjem ljudi kao što 
može Rijeka. Nužni smještaj mnogima 
je postao trajni te je njihova svakod- 
nevnica nezamisliva bez tog mjesta na 
kojem su neki i po 20 godina. Svakod- 
nevnica je bila tema za pisanje i našim 
korisnicima projekta. Vjerujemo da 

















Lice snaslovnice 


pr na Dolcu bila bi prazna 
bez Ljilje Plačković. Ljilja je 
korisnica projekta Ulične svjetiljke 
preko 10 godina. Nekada je na Dol- 
cu spavala kao beskućnik, a sada joj 
je to radno mjesto. Jako rano izgubi- 
la je supruga, sa samo 36 godina. Su- 
prug je bio branitelj koji je nakon rata 
imao određene psihičke smetnje što 
je dovelo do oduzimanja života. Iri 
mjeseca nakon toga izgubila je i sina. 
Od doživljenog stresa dobila je auto- 
imunu bolest od koje joj stalno otpa- 
da kosa. Ne tako daleke 2007. godine 
radila je u Vinkovcima u tvornici crije- 
pa i dobivala uredno plaću. Kolegica je 

digla kredit za koji je Ljilja bila jamac. 
Morala je otplaćivati tuđi kredit za što 
nije imala sredstava jer je u svemu još 
izgubila i posao. Ovrhe za neplaćeni 
krediti i danas dolaze, no nemaju joj 
što uzeti pa se o tom pitanju više ne 
brine. Vjerovala je da će u većem gra- 
du imati i veće šanse za zaposlenje pa 
je doputovala u Zagreb. Doslovce bez 
lipe u džepu jela je po kontejnerima i 
spavala na podu ukupno 21 dan. 

Obitelj joj je okrenula leđa jer misle da 
sam je sama kriva za stanje u kojem se 
nalazi pa s njom ne žele imati posla. 
Sada je podstanar u potkrovlju koje 


nije primjereno za stanovanje no ona 


ćete ih bolje upoznati kroz njihove 
priče i pročitati kako provode jedan 
uobičajeni dan. Ovaj put imamo i tek- 
stove čitateljice iz Kanade koja je dala 
svoj osvrt na beskućnike u toj zemlji. 
Mnogi tekstovi o lijepim akcijama, ra- 
dosnim druženjima i donacijama raz- 
veselit će vas u rubrici Svjetiljke. Ig- 
ranje s namirnicama uobičajeno je za 
Mirjanu, ženu koja je za vas napravila 
desert od piletine, a čiji recept imate 
na kraju časopisa. Isprobano, odlično! 
Odvest ćemo vas slikama i tekstom na 
najviši vrh Balkana, a kolumna našeg 
volontera Miroslava pokazat će vam 
kako to izgleda kad za pisanje dobijete 
upute ,izbaci to iz sebe“. Ukoliko i vi 
želite izbaciti nešto iz sebe i to pretoči- 
ti u pisanu riječ, pozivamo vas da sud- 
jelujete u stvaranju ovog vašeg i našeg 
časopisa. 


Želim vam ugodno čitanje u toplini 
vašeg doma, neka naše priče budu pri- 
prema za povlačenje kočnice koje nas 
izgleda svih čeka raznim poskupljenji- 
ma koje nam najavljuju. 

— Vaša urednica 


nema drugog izbora. Cijena najma je 
800 kuna te je zadovoljna što ima krov 
nad glavom. Prima socijalnu pomoć i 
zarađuje od prodaje časopisa što joj je 
dovoljno zahvaljujući dobrim ljudima 
koji joj daju donacije, donose bure- 
ke, jogurte, pecivo, pizzu... Dobivenu 
hranu rado podjeli s onima koje vidi 
da kopaju po kontejneru u potrazi 
za hranom ili bocama. Svatko tko joj 
priđe neće je zaboraviti, a njezina uz- 
rečica ,Sine, sine!“ čini da se vežete 
za nju. Ostavlja dojam prisnosti, pri- 
jateljstva i prihvaćanja. Ljilja je zaista 
svjetlo u našem projektu, prava ulična 


svjetiljka. 








ma nekih riječi, komentara i lica koje 

se upišu u sjećanje i više odande ne 
izlaze. Iz divnog vremena dok sam bila 
aktivno u Uličnim svjetiljkama jedno 
lice ostavilo je svoj trag zauvijek. Naš 
Frane imao je blagi pogled i osmijeh 
koji se pamti. 


jegov me osmijeh podsjećao na 
djeda koji bi uvijek pronašao mrvu 
topline za svoje drage i kad bi bilo na- 
jteže. Skupila se na nebu već malena 
momčad naših prodavača Uličnih sv- 
jetiljki i ne mogu, a da se ne nasmijem 
susretu, primjerice, Fabijana i Frane; 
toliko različitih, a toliko sličnih. Dok 
bi Fabijan svemu pristupao ozbiljno 
i fatalistički, Frano često ničemu nije 
pridavao toliko važnost pa ni samome 
sebi. Doista je bio takav, nije bio sklon 
kriviti nikoga, ni svijet ni sudbinu za 
svoj život, već bi se nasmijao sebi i svo- 
jim pogrešnim postupcima. Ipak, pre- 
poznala sam u njegovim riječima tugu 
jer mu se teško mijenjati pa bi zato sve 
okretao na šalu, a zapravo, sve što je 
Frane želio jest da bude bolji. 
aninu dušu se, zapravo, najviše 
može upoznati prema jednom od 
njegovih tekstova koji snažno poka- 
zuje njegovu poniznost i mir u dubini 
srca: 


IN MEMORIAM 





Frane Galešić 


NICE da mi je najveće dobro 
39 učinio Bog kada me je dao 
mojim roditeljima, nakon što su izgu- 
bili prvorođeno dijete, moga brata. Od 
onih sam koji misle da bez Božje vol- 
je nema ni začeća. Sljedeći koji su mi 
učinili dobro su moji roditelji koji su se 
brinuli za mene dok nisam bio sposo- 
ban razmišljati svojom glavom. Kad 
sam prestao biti dijete, moje razmišl- 
janje bilo je slično razmišljanju mojih 
roditelja. Oni su me oblikovali kako bi 
postao osoba koja poštuje svačije mišl- 
jenje. Mislim, također, da je dobro biti 
vjernik jer ni jedna vjera, ako je iskrena, 


ne može biti negativna. 


ljedeći koji su mi pomogli su ljudi 
koji vode Prihvatilište za beskućni- 
ke ,Ruže svetog Franje“ iz Rijeke. 
Kada sam došao u situaciju da nemam 





gdje spavati, što jesti, oni su me prim- 
ili. Imao sam krov nad glavom. Tada 
su mi ponudili da prodajem časopis 
Ulične svjetiljke. U početku sam odbio 
jer sam se osjećao sposobnim zaraditi 
nešto novaca radeći nekome u vrtu ili 
noseći drvo, ili slične fizičke poslove. 
Onda sam shvatio da više ne mogu ra- 
diti teže poslove zbog zdravlja. Teško 
sam se razbolio, postao radno nesposo- 
ban, te sam pristao prodavati Ulične 
svjetiljke. Zahvalan sam svome dok- 
toru koji me operirao i tako mi vratio 
zdravlje. Spasio mi je život operiravši 
mi dva tumora. 


S“ što mi se dogodilo Božja je volja, 
znači da mi je On zapravo učinio 
najveće dobro. Bez Njegove volje ja 
se ne bih ni rodio ni preživio tešku 
bolest.“ — Jasna Krapac 

IN MEMORIAM 


Dragi barba Frane, 


jer stvarno si mi bio drag. Nisam te sti- 
gla pozdraviti, taj zadnji put kad sam 
se spremala k tebi u posjet u Hospici- 
ju. Već si bio otišao, zaspao za vječnost, 
preselio Gospodinu našemu na neko 
mirnije i spokojnije mjesto od ovog 
našeg užurbanog svijeta. 


ije. baš je tako..ako malo ne 
požurimo, pobjegne nam netko 
drag, nešto lijepo pogubimo usput, 
pa poslije žalimo. Mi ljudi smo čudna 


sorta. 


poznala sam te u Prihvatilištu 

za beskućnike Ruže sv Franje na 
našoj Kozali, gdje si neko vrijeme bo- 
ravio. Zivot te nije mazio, ali hrabro si 
proživio tu etapu svog života. Uključio 
si se u projekt Ulične svjetiljke i kao 
prodavač ponovo stao na svoje noge, 
otišao iz Prihvatilišta i iznajmio sobicu. 

ajbolje sam te upoznala čitajući 

tvoje tekstove za Ulične. Upozn- 
ao si ljubav u svojoj primarnoj obitelji, 
doživio izbjeglištvo, odnjegovao oca 
i majku, brinuo o imanju, i vjerujem 
da nije bilo lako. Ono što mi se kod 
tebe sviđalo upravo je emocija koja te 
vodila kroz razne faze života: toplina, 
humor, lijepa riječ, snaga da po tko zna 
koji put ponovo staneš na svoje noge 
usprkos nedaćama. 


Por si i križ bolesti i uvijek si imao 
samo riječi hvale za liječnike, bol- 
ničko osoblje, ma za svakoga. Dok si 
boravio u Prihvatilištu, znali smo po- 
gledati dnevnik ili utakmicu. Podijelio 
bi sa mnom razmišljanje o aktualnim 
temama, a ja apolitična i potpuna 
sportska neznalica, rado sam te sluša- 
la. Meni kao poslužiteljici i volonterki 


Prihvatilišta uvijek si zahvalio nakon 


poslužene večere. Zahvalnost je još 
jedna tvoja osobina, jer nisi propuštao 
zahvaljivati Gospodinu na svemu što ti 


se događalo. 


Se naš ,slučajni ,susret u Toweru 
gdje si prodavao Ulične svjetiljke, 
počeo bi zagrljajem, toplim, očinskim. 
»Pa, dobar dan, barba Frane, kako ide?“ 
pitala bih te. I onda ide ono tvoje ... 
nije loše, uvijek može bolje, dat'će Bog, 
dobri su ljudi, kupe časopis, popričaju 
sa mnom, to mi puno znači. I ja bih 
otišla zagrijana tim susretima. 


to, ovim te tekstom želim pozdra- 

viti, poručiti ti da znam da si sada 
miran i spokojan, da budno pratiš i 
mudro sa nebeskim zborom komen- 
tiraš aktualna događanja i da ćemo 
se opet toplo zagrliti kada se ponovo 
»sretnemo“. 


Ostaj mi mudar i nasmijan, kakvog te 
pamtim, a u mom si srcu ostao dobri 
naš barba Frane. — tvoja Olja 








Od 
frustracije 
do 

srece 


EBE je granica između onoga 
o čemu želim pisati i toga da se 
ovaj tekst pretvori u kritiku upućenu 
starijem stanovništvu grada Zagreba. 
Objasnit ću vam i zašto. Naime, ide- 
ja ovog teksta bila je pitati slučajne 
prolaznke, one starije životne dobi, dva 
vrlo jednostavna pitanja: u kojem su 
trenutku života bili najsretniji i mogu 
li reći da su trenutno sretni. Osim ne- 
koliko ljubaznih gospođa, većina njih, 
nakon što sam im se obratio, svratila 
je pogled na mene i nastavila hodati 
svojim putem. Iskreno, osjećao sam se 
poput novog kipa nepoznatog muškar- 
ca na glavnom zagrebačkom trgu. U 
stan sam se vratio ne tužan što nemam 
priču za svoj tekst, nego razočaran u 
otvorenost i spremnost na komunik- 
aciju s nepoznatom osobom, koja sam 
u ovom slučaju bio ja. (A svi koji me 
poznaju znaju da ni vidno ne izgledam 
kao netko tko će ući u konflikt, već ću 
prvi pobjeći kada se konflikt dogodi u 
mojoj blizini). Uglavnom, strašno je 
koliko su ljudi danas zatvoreni i žive 
kao da oko njih nitko drugi ne posto- 
ji. Ali dosta je moje frustracije, idemo 
pričati o sreći. 


este li se ikada zasitili prigovaran- 

ja? Jeste li doživjeli trenutak kada 
ste zastali i shvatili koliko ste zapra- 
vo sretni? Moji ispitanici najčešće su 
odgovarali da je to trenutak kada im 
se rodilo dijete. Moja draga kolegi- 
ca Anđelina kaže da je svoju sreću 
spoznala kada je podigla dječji bodi 
svoje kćerke i zaplakala od radosti. 
Gospođa koja je sa svojom obitelji pri- 


je pet godina doselila iz Sirije u Zagreb | 





rekla mi je da je najsretnija bila u svojoj 
domovini živeći mirnim obiteljskim 
životom. Mlađi ljudi istaknuli su neke 
lijepe periode u životu poput odlazaka 
na putovanja, ljetovanja bez ikakvih 
planova i dobivanje željenog posla. No, 
posebno su me iznenadili odgovori na 
pitanje jesu li trenutno sretni. Podjed- 
nak broj ljudi odgovorio je s ,da“ i sa 
»ne“, a bilo je i odgovora ,ne znam“, 
»ne baš“ i ,onako“. 


ŽE: < je definirati sreću jer je sreća 
subjektivna emocija. Svatko od 
nas sreću doživljava na svoj način, a 
svatko joj teži jer svi znamo kakav 
poticaj ona daje za život. Problem nas- 
taje kada netko ne vidi sreću u svome 
životu, gubi nadu i smisao za ići dalje, 
za stvaranjem vlastite sreće, jer se ona 
nekada čini nedokučivom. Svi mislimo 
kako je sreća u velikim stvarima, iako 
smo ju iskusili u sitnicama. I svi uvi- 
jek grabimo za velikim stvarima kako 
bismo iskusili sreću, iako znamo da 
takva sreća ne traje dugoročno. Zivot 
se gradi sitnicama, korak po korak. 
Istina, nekada učinimo krivi korak, 
ali zar nije lakše vratiti se jedan korak 
unatrag, nego skočiti u daljinu i zagli- 
biti u nečemu što nam se ne sviđa. I 
tužno je čuti da je netko nesretan jer 
je toliko mogućnosti za pronaći sreću. 
Ona se događa svaki dan, u malim, ali 
vrijednim, stvarima. Još je jedna stvar 
koja usko staje uz sreću, a to je ljubav. 
Možda nismo toga niti svjesni, ali kada 
volimo, sretni smo i kada smo sretni, 
volimo. Volimo sebe, volimo one oko 
sebe i skupljamo snagu za krive korake 


koje trebamo ispraviti. 


ogu reći da sam danas sretan. 
Slobodan mi je dan, ustao sam u 
miru, popio jutarnju kavu, doručkovao 
i slušao svoju najdražu ploču Josipe Li- 
sac. Vidiš, ništa posebno i ništa veliko, 
a ipak ispunjeno srećom. I tebe sad pi- 
tam: jesi li sretan? 
— Miroslav Durbas 


gi 


Život se gradi 


sitnicama, 


korak po korak. 

Obiteljski ručak, 


a nitko u krvnom srodstvu 


ZET se Marijan, prezime mu ne znamo, čak ne znamo ni 
je i Marijan s "i" ili bez "i". Taj čovjek, ljudina, nazvao 
je naše uredništvo jer je želio ručkom počastiti sve korisnike 
projekta "Uličnih svjetiljki" u Rijeci. Jako skromno i jed- 
nostavno objasnio je da čita časopis i da se našao u nekim 
pričama. Rekao je "svaka čast i tim ljudima i vama koji se 
njima bavite". Dogovorili smo vrijeme, naša ljudina odabra- 


la je mjesto, i tako smo se okupili kao obitelj. 


Kio izgleda Marijan? Pojma nemamo jer nije došao. 
zbolio se pa nam se nije pridružio, no ručak nije že- 
lio otkazati. Kaže on: "Nisam bitan ja, bitni su oni". Poslao 
je sina svoga prijatelja snovcem da podmiri račun. 


A evo kako su ručak komentari prodavači: 
Ovo je više od ručka, ovo je svadbeno! 


Meni je ovo super, najdraže su mi školjke, samo sam ih 
posisao, i sad imam školjke za posaditi pšenicu. 


Stvarno je sve bilo odlično. Lijepo je što nas je netko tako 
fino ugostio. Ima dobrih ljudi. 


Hvala što mi je nahranio djecu, uzela sam što je ostalo sinu 
za doma. 


Zao mi je što ga nismo upoznali, svaka mu čast. 


Realno, skoro nismo ni znali što jedemo ni kako se neka 
vrsta jela pravilno jede. On je želio za nas najbolje od na- 
jboljeg. I dobili smo najbolje. Jer, nema bolje kad ti netko 
potpuno nepoznat pokaže da dobrota nikad ne može us- 
ahnuti. Bez obzira kakva vremena bila, makar i "posljednja". 


Dobrota je 
zarazna 


janom koji je počastio sve korisnike 
"Uličnih svjetiljki" iz Rijeke ekskluziv- 
nom večerom. Nastavila se s još jednom 
anonimkom, gospodom Sanjom iz Za- 
greba koja je zaželjela napraviti nešto 
lijepo za korisnike iz Zagreba. Pozvala 


pr je počela s tajnovitim Mari- 

ih je u restoran, a na upit uredništva da 
napiše koju riječ o učinjenom, Sanja je 
napisala: 


NJE Vam ja baš od pisanja i 
nekih riječi. Jednostavno sam 
željela nekim ljudima unijeti malo sv- 
jetla za Božić iako su baš oni ulične sv- 
jetiljke. Znaju oni da ima puno svjetla 
na ovome svijetu, Bogu hvala. Meni se, 
eto, jednostavno upalila ta neka mala 
žaruljica da zasvijetli bar jednu večer 
nekim divnim ljudima kojima je po- 
trebna lijepa riječ i osjećaj da netko ipak 
tamo negdje misli na njih. Bilo je samo 
šest uličnih svjetiljki, a svaka svjetiljka 
je priča: gospođe Nevenka, Dubravka, 








Ljilja, te gospoda Tomek, Ivan i... tre- 
nutno se ne mogu sjetiti trećeg imena... 
Kada sam rekla prijateljici da idem s 
njima na večeru, ona je rekla da i ona 
želi sudjelovati pa smo kupili čestitke i 
dali nešto sitno novaca. Prije toga smo 
išle na Banovinu, iznenaditi ili barem 
to pokušati, neke od potrebitih... Gos- 
podin Drago... sjetila sam se...“ 


jepota je u jednostavnosti. Sanja 

se potrudila zapamtiti sva njihova 
imena, iza svakog imena je jedna ljud- 
ska duša napunjena ljubavlju te večeri. 
Neka nam sjaje i dalje naše svjetiljke i 
svi korisnici okupani vašom dobrotom, 
dragi naši dobročinitelji! 


SVJETILJKE 





Donacija u Puli 


i ke mjeseca studenog FSR Sv. Franjo Pula kren- 
uo je s projektom "Zaista, kažem Vam, što god učin- 
iste jednomu od ove moje najmanje braće, meni učiniste.“ 
(Mt 25,40). Ove godine bili su to adventski vijenci. Sa sk- 
upljenim novčanim prilogom odlučili smo pomoći našem 
Josipu Kvesiću prodavaču "Uličnih svjetiljki" iz Pule. Kupili 
smo poklon-bon kartice u vrijednosti od 4.600 kuna. Svaki 
mjesec darovat ćemo Josipu bon od 400 kuna idućih godinu 
dana. Danas je Josip trebao biti s nama, u našem bratstvu 
na redovnom druženju, ali se nažalost razbolio, prodavajući 
časopise na propuhu. Zato smo ga posjetili i darivali pred 
njegovim domom. Hvala svima koji su na bilo koji način dali 
svoj doprinos da se ideja sprovede u jedno predivno djelo. 
"Ako ne možeš nahraniti stotinu ljudi, nahrani samo jednog 
čovjeka", rekla je Majka Tereza. 


Za Josipa od srca, 





— FSR Sv. Franjo Pula 





Dragi dundo Zdravko, 


u v u 
D J e C J d S rca mi smo dječica iz vrtića i čuli smo za vas jer su nam tete pričale kako ima puno 


ljudi koji nemaju svoju kuću i nemaju puno prijatelja... Jako imje hladno i nemaju 
što pojesti... To je jako ružno i nismo sretni. Svatko bi trebao imati prijatelja da 
mu pomogne i da se svi veselimo. Nemojte biti tužni jer mi ćemo biti vaši prijatelji 
a Božić. Zamolit ćemo anđele da vas ugriju i nahrane i da budete sretni. Nek vam 
i Isus za Božić i čuva vas. Puno vas vole mali prijatelji ipozdravljaju. 


A _- A os Efi > t 
= iii U 
i a 

MOJA 
SVAKO - 
DNEVNICA 


DRŽIM SE 


Poštovani čitatelji "Uličnih svjetiljki", 
ovoga puta imamo temu moja sva- 
kodnevnica. Ne znam ni sam što da 
napišem, ali nešto se mora. Svaki mi 
je dan isti. Još da nema crkve i časopisa 
pa mi dosta vremena prođe vani pa me 
to i drži. 


— Zdravko Vračan 

ŽIVOT POD VEDRIM NEBOM 


RUTINA 


Ujutro ustanem, popijem kavu, nešto 
J ;POPIJ 
pojedem i spremim se prodavati časo- 


pise. Prodajem ih i po četiri ili pet sati. 


Kad dođem kući jedem i odmaram se. 


— lfeta Romić 





UŽIVANCIJA 


Svakodnevno uživam u svakom 
sunčanom danu koji dolazi. Uživam u 
slušanju ptičjeg pjeva dugim šetanjem 
uz more. — Snježana Demirović 





BUĐENJE 


Poslije buđenja, osobne higijene, po- 
spremanja, sređivanja, organiziranja, 
malo vježbe slijedi kupiti časopise i 
dati novac za članarinu (kod novog 
broja) pa na posao. Poslije posla u 
dućan po nešto hrane, nazad u pre- 
bivalište i napokon čitati i slušati one 
stvarno presuđene. Lakše i ljepše se 
zaspi uz istinu. sm idoh 





GUŠTANJE 


Ujutro se ustanem, zahvalim Bogu 
što sam se digla živa i zdrava, pa onda 
odmah na kuhanje kave. Kavu popi- 
jem s guštom jer je volim. Dalje kućni 
poslovi. Nešto si skuham, nešto po- 
spremim i tako redom. Oko 13 sati 
odem na prodaju skoro svaki dan. Kad 
se vratim, opet si skuham kavu i oko 
21 sat idem spavati. Jedino mi je žao 
što sam izgubila neke male rituale koje 
sam imala dok sam bila mlada. I to bi 
vam bilo to. —Nevenka Šobot 





ZANIMLJIVE PRIČE 


Meni je većina dana ista. Red pos- 
la, red kućanskih poslova, red zabave 
i ništa novo. Svaki dan mi je isti, ali 
meni nije dosadno. Dok radim, tj. 
prodajem, uvijek naiđem na zaniml- 
jive priče s kupcima. Dok sam doma 
kuham i bavim se ostalim kućanskim 
poslovima, a zabava su mi TV i radio. 
Eto, tako prolaze dani. 

— Robert Rutar 

NADA U BRZ OPORAVAK 


Što da kažem. Moja svakodnevnica 
počinje jutarnjim čajem i tabletama. 
Nakon toga dolazi mi medicinska ses- 
tra za previjanje nogu, a to je svaki dru- 
gi dan. Druge dane sam kući, gledam 
TV ili odem do prijatelja da se malo 
družimo. Kad moram ići raditi, idem 
raditi. To što trenutno prodajem časo- 
pis mi je jedino što mogu raditi. Volio 
bih da mogu drugo raditi, ali ne mogu. 
Zatim mi dolazi ručak, nakon njega 
odlazim u grad da malo prošetam. Po- 
tom se vraćam kući, sjednem na kauč 
i gledam IV sve do spavanja. Prije 
spavanja dolazi mi nova tura tableta. 
Jedini malo drukčiji dan je nedjelja, 
tada odlazim raditi cijelo jutro, od 7.30 
do 13 sati, kod crkve na Irsatu. Tamo 
ujedno prodajem i molim se. Jedan je 
život i treba ga cijeniti, kakav je da je. 
Eto, takva vam je moja svakodnevnica, 
uglavnom manje više ovakva. Prolaze 
dani, nadam se da ću se oporaviti pa 
će biti bolje. Idemo dalje, krepat ma ne 
molat! — Petar Jurlina 





EVO ME! 


Moja svakodnevica je ustajanje svak- 
oga dana, prodaja časopisa i borba za 
život. Ujutro u 7 sati odlazim proda- 
vati časopis do 17. Zatim idem u svoju 
sobu i odmaram se. Hvala što kupujete 
naš časopis i pomažete nam. 

— I/ie Stoia Sau 








TOPLA ČOKOLADA 


Moja svakodnevnica, kao i mnogih u 
mojoj situaciji, prolazi u brizi za egzis- 
tenciju. Od ranog jutra izračuni, kalku- 
lacije i nada da ću danas prodati puno 
primjeraka ,Uličnih svjetiljki". Moja 
Lela od ranog jutra, s pogledom na 
otvoreni frižider, kalkulira kako ćemo 
se danas nahraniti. Nekad je bolje, a 
nekad, eh... da ne spominjem... Uz- 
imam torbu i odlazim do svoje radne 
pozicije. Gledam kako je grad lijepo 
okićen za nadolazeći Božić, kako su 
izlozi lijepo ukrašeni. Promatram ljude 
koji stalno nekud žure. Primijeti li itko 
od njih ove božićne ukrase? Primijete 
jedino šetači s malom djecom koja se 
zagledaju u svaki izlog i žele dotaknuti 
svaku lopticu na jelki. Kad se predvečer 
vraćam kući s posla, zadivi me raskoš- 
no osvjetljen grad. Kako lijepo! Dolaz- 
im kući i slušam Lelino izvješće: stigao 
je račun za ovo i ovo, poskupilo je ovo i 
ovo, fali nam... Brojimo zarađene kune 
i raspoređujemo. Fali. Uzimam šali- 
cu toplog čaja, sjedam na rasklimani 
dvosjed i gledam televiziju. Malo od- 
mora od današnjeg dana. Neću Leli ni 
spominjati kako je grad lijepo okićen. 
Jednog dana kad nam ne bude falilo, 
zajedno ćemo prošetati okićenim Kor- 
zom i negdje popiti toplu čokoladu. 
Nadam se i prizivam taj dan. 

— Zvonko Kutin 





PLANIRANJE 
SVAKODNEVNICE 


Počinje s buđenjem te pazim da se 
probudim dobre volje. Onda počinjem 
s planiranjem dana. Oko 9 sati izlazim 
iz kuće, čekam autobus kod Plodina. 
Pri dolasku u grad odlazim na jutarnju 
kavu, ako imam novaca. Onda dolazim 
na prodajno mjesto kod lutrije ili kod 
robne kuće pa sve do negdje 15 sati, 
zavisi od prodaje časopisa. Ponekad 
ostajem i do 18 ili 19 sati. 

Pozdravlja vas vaš vjerni prodavač 
časopisa, — Zlatko Petrugan 


= 


= 


“> ' 





RANO NA NOGAMA 


Moja svakodnevica je ustajanje u 4.30. 
Spremim se i u 5.30 krenem na au- 
tobus. Dođem u 6.30, popijem kavu i 
onda idem na radno mjesto. Radim do 
12.30, a onda odem kući na ručak koji 
si sama pripremim. I tako svaki dan. 
Zelim sretnu novu godinu svima koji 
kupuju časopis i daju koju kunu. 

— Nevenka Pauker 

PRIJE | SADA 


Moja želja je ta da prestane ova his- 
terija. Ovo ludilo uzrokovano korona- 
virusom. Dosta je ovoga fašizma pod 
maskom, brige za zdravlje kod ljudi. 
Ne želim biti građanin drugog reda 
zato što nisam cijepljen. Zelim ići na 
utakmice, koncerte i razne evente bez 
Covid potvrde. Mislim da je to želja 
velike većine ljudi. Elite žele zadržati 
ovakvo stanje, ali ljudi se bune i bunit 
će se sve više. Vratimo se samo dvije 
godine unazad, u vrijeme prije pojave 
koronavirusa - tada su nam želje bile 
potpuno drugačije. Nitko nije razmišl- 
jao je li ponio sa sobom Covid potvr- 
du, a masku su nosili samo zdravstveni 
radnici. Željeli smo jesti zdravu hranu 
bez GMO, željeli smo imati auto, stan 
ili kuću. Neki imaju nerealne želje 
i zbog toga su nezadovoljni jer ih ne 
uspijevaju ostvariti. Kad npr. kockari i 
igrači igara na sreću cijelo vrijeme san- 
jaju neki veliki dobitak, a velika većina 
ga nikada ne dočeka. Moja želja je da 
sutra bude sunčani dan da mogu izaći 
i prošetati se Korzom, popiti kavu na 
"špici. Pozdravlja vas vaš poslovično 
omiljeni prodavač. 

— Aleksandar Brajuha 

ŠAROLIKO 


Svaki dan primam kao dar, premda ne 
znam što će mi donijeti. Moja svakod- 
nevica je šarolika. Ima dana kada redo- 
vito radim, prodajem časopis ,Ulične 
svjetiljke“. Susrećem ljude od kojih 
već neke dobro poznajem. Takvi dani 
su dobri dani. Ispunjeni su radošću, 
radom i razgovorima. Ponekad kad 
netko zatreba moju pomoć da nešto 
napravim, rado to učinim. Tada dan 
bude još bogatiji zbog osjećaj zadovol- 
jstva jer sam nekome učinio dobro. Ti 
dani su dobri i laki. Ali nisu svi dani 
takvi. Ima dana kada je moja svakod- 
nevica pomalo siva. To su dani kada 
zbog vremenskih neprilika ne mogu 
raditi. Ima dana kada mi tjelesne snage 
zbog bolesti ne dopuste izaći iz kuće. 
Ti dani su teški dani. Ali i oni prođu. 
Zahvalan sam za projekt ,Ulične sv- 
jetiljke“ i što imam priliku biti dio 
toga. ,Ulične svjetiljke“ unose svjetlo 
u moj život i moja svakodnevica nije 
tako često, kao prije siva svakodnevica. 
Zahvalan sam na tome. Zahvalan sam 
i svima koji rade da se taj projekt i dalje 
ostvaruje. Zahvalan sam svakom kup- 
cu koji kupi časopis. Svi vi činite moju 
svakodnevica ispunjenijom — smisleni- 
jom. Bog dobri neka vas sve čuva. 

— Milan 


ŽELJA ZA 
PROMJENOM STVARNOSTI 


Realnost je ono što nas okružuje, ono 
što živimo i kroz što prolazimo. Kak- 
va god ona bila, mi smo dio nje i ona 
je dio nas. Neizbježno je nositi se sa 
stvarnošću, pa čak i onda kada je teš- 
ka, nimalo lijepa i ugodna. Naravno, 
možemo mi vrlo lako tu realnost 
promijeniti.  Zažmirimo, zamislimo 
nešto savršeno, sve ono što nam smeta 
zamijenimo lijepim, tako je najlakše. 
Steta što takve stvari traju samo pred 
sklopljenim očima. U stvarnosti je 
nemoguće napraviti tako nešto jer u 
stvarnom životu sve je mnogo teže 
i kompliciranije, u našem stvarnom 
svijetu vladaju druga pravila. Cesto 
razmišljam o tome što sve čini ovaj svi- 
jet. Nije lako nositi se s ružnim i nepri- 
jatnim stvarima koje su svakodnevica, 
a opet, tako se iskreno radujem sret- 
nim i lijepim stvarima. Naravno, živ- 
ot je sačinjen od svega pomalo. Nema 
vječne sreće i mira, kao što nema ni 
dugotrajne tuge. Sve je prolazno. Sve 
je tu da nas nauči nečemu. Sve je tu 
kako bismo stekli iskustvo. Kako bis- 
mo učili životne lekcije. Moja moć da 
mijenjam realnost nije tako velika. Ne- 
moguće je promijeniti realnost misli- 
ma ili željama, ali bez truda ostajemo 
ukopani u mjestu. Kad razmišljam što 
bih definitivno promijenila, svakako su 
to bolesti, siromaštvo, ratovi i glad koja 
vlada u svijetu. Mislim da ne postoje 
gore stvari od toga i da je to nešto zbog 
čega mnogi strahuju, kako će biti sutra. 

— Manuela Caćić 

JAD | BIJEDA 


Moja svakodnevica je jad i bijeda te 
razmišljanje o prodaji časopisa iz dana 
u dan. Tako sva četiri tjedna u mjese- 
cu da imam za platiti podstanarstvo i 
režije. Cijene samo rastu - vode, struje, 
hrane, energenata, a i najam stanova 
raste u nebesa. Već dvije godine od 
pojave pandemije slabo ide prodaja 
časopisa. Nije običnom čovjeku lako, 
svako poskupljenje osjeti. Najbol- 
je uvijek prođu Bogatuni i Političari. 
Njih nikada nije bilo briga za malog 
čovjeka koji ima milijun puta manje od 
njih pa nikad ne duguju i ne kasne s 
plaćanjem. Zao mi je dragi čitatelji što 
tako pišem. Ali svi znate da je svakod- 
nevnica ljudi s malim primanjima ista. 

— Slađana Jovanović 





EVO ME! 


Dragi moji čitatelji "Uličnih svjetiljki“, 
evo me opet s vama. Moj svakodnevni 
život je dizanje ujutro u 7 sati. Zatim 
idem prodavati časopis na svoje mjesto, 
do 12. Poslije idem po ručak u pučku 
kuhinju i onda idem doma odmarati 
se. Io je moj svakodnevni život. Hva- 
la vam što kupujete naš časopis i po- 
mažete nam. Neka vas čuva dragi Bog! 

— Dubravka Barić 





MOJ ŽIVOT JE BORBA 


Moja svakodnevnica je dosadna tema. 
U 5.30 ustajem, budim se i pokušavam 
zaboraviti na noćne more (snove) iz 
prošlosti. Ustanem i skuham si crni čaj 
da se razbudim. Nakon toga odjenem 
se i uzmem opremu "Uličnih svjetiljki" 
i časopise. Popijem čaj i lijekove pro- 
tiv epilepsije i idem prodavati na svoje 
lokacije. Ako prijevremeno prodam 
određenu količinu časopisa, odem u 
pučku kuhinju i uz kavu se podružim 
s prijateljem "grickom ". Onda dođem 
doma i čistim stan. Nakon toga ski- 
nem radnu odjeću, istuširam se i pri- 
premim "Svjetiljke" za sutra, legnem 
u 23 u krevet i pustim radio da svira, 
da nemam noćne more. Zivim kao 
da sutra ne postoji, ali razmišljam i 
o problemima koje mogu odmah ri- 
ješiti (režije, doktor i slično) i koji se 
mogu pojaviti. Jedva zaspim od briga i 
problema. Pokušavam nešto odspavati 
i tako svaki dan. U slobodno vrijeme 
gledam filmove i vijesti, većinom kad 
nema "Svjetiljki", posla, a kad imam 
previše vremena, kako nemam niti jed- 
nog vjernog prijatelja, stari satovi i lap- 
top, krntija, iz 2010. mi rade društvo. 
Gledam da vrijeme čim brže prođe, s 
obzirom na to što sam proživio. Zelim 
zaboraviti na to i potisnuti iz sebe želju 
za osvetu i zlom moleći se Bogu. Eto, 
dragi čitatelji, toliko o temi moje sva- 
kodnevnice. Pozdrav iz Zagreba od 
vašeg vjernog prodavača Tomislava 


Grdića. — Tomislav Grdić 

NIŠTA POSEBNO 


Tema za ovaj broj časopisa je moja 
svakodnevica. Otkad sam prodavač 
"Uličnih svjetiljki", a to je otprilike 10 
godina, ništa se značajno ne mijenja. 
Ustajanje, spremanje kreveta, kuhanje 
kave, slušanje Narodnog radija, pri- 
premanje odjeće za odjenuti, zatim 
odlazak u kupaonicu i izlazak iz sobice. 
Potom dolazim na mjesto gdje proda- 
jem časopis i to je otprilike to. Pozdrav 
od Tomice! — Tomica Novak 





SVAKODNEVNICA NE BJEŽI 


Svakodnevnica mi se uvukla pod kožu, 
ispunjena radnjama i obvezama. Sva- 
kodnevno se budimo, umivamo, per- 
emo zube, pijemo kavu ili čaj, a pravi su 
sretnici koji imaju i doručak. Otvaram 
prozore da pozdravim jutro. Razmišl- 
jam što ću danas kuhati za ručak i 
polako se spremam za svakodnevne 
obaveze koje me čekaju. Svakodnevno 
čistim stubišta, a nakon toga vrijeme je 
za ručak. Sve radim po redu i raspore- 
du. Na primjer, kuhanje, odmaranje, 
prodaja časopisa...Svakodnevnica je 
uvijek tu. Ona ne bježi. Svakodnevno 
spavamo, radimo, jedemo, smijemo se, 
radujemo, plačemo, brinemo, razgo- 
varamo, borimo se, živimo... I tako u 
nedogled. Dani prolaze, kao i ovaj dan, 
jedan od mnogih nama darovan. I svaki 
novi dan je dobro došao. 

Svima sretan Božić, — Gordana Bilić 

ŽIVOT POD VEDRIM NEBOM 





LJUDI ME OBIĐU 


Dobar dan, dragi kupci, urednici, volo- 
nteri i donatori! 
Nek vas dobri Bog čuva, vas i vaše 
najmilije. Moj dan započinje u 4 sata, 
kad se probudim. Najprije se pomolim 
dragom Bogu, a potom obavim što 
trebam od higijenskih stvari. Zatim se 
jako polako oblačim jer me bole kuk i 
koljeno. Zatim oko 5.30 krenem van 
jer mi treba dugo vremena da siđem 
stepenicama kojih se zbog slabih kol- 
jena i kuka pomalo bojim. Na Dolcu 
sam oko 6 sati. Tada uzmem svoj stolac 
i iznesem ga ispred stepenica koje vode 
na Dolac. Dobri ljudi mi donesu kavu 
i pojedem lepinju, a onda čekam drage 
kupce. Oni me obiđu i pitaju treba li 
mi štogod. A ja i dalje sanjam o svojoj 
kućici, sa sobom i kupaonicom, iz koje 
me nitko neće istjerati. Vjerujem da će 
biti bolje. Bog mi daje snage, a i molit- 
va mi puno pomaže. Dragi svi, čuvajte 
svoje zdravlje i svoje najmilije! Hvala 
vam svima od srca! 

— Ljilja Plačković 


NEMA STRAHA 


Počet ću od jutra. Ustajem od 6 do 8 
sati, osim kad prodajem časopis, a to 
je pet dana u tjednu. Tada ustajem u 
6 — 6.30, popijem čaj, obavim toaletu, 
umijem se i ostalo što treba. Obavez- 
no doručkujem i onda nazovem taksi 
da me odveze u centar grada kako bih 
prodavao časopis — na Trg slobode, 
kod Vijećnice ili kod Gradske tržnice. 
Jedanput tjedno prodajem kod Kon- 

zuma. 

Radim do 12, onda idem doma i 
pravim ručak. Od 14 do 15 malo 
odspavam ili barem odmorim. U 15 
sati molim se Bogu i tako do 16. Tada 
popijem kavu bez kofeina ili cappuc- 
cino i izađem u grad do 20 sati. Sta- 
nujem kao podstanar u predgrađu oko 
dva kilometra od centra grada. 
Navečer malo pogledam TV, posebno 
volim filmove o Isusu Kristu i vjerskim 
temama, ali volim i kaubojske filmove. 
Također, volim čitati Bibliju. 

U neradne dane družim se s mnogim 
ljudima, muškarcima i ženama. Dosta 
pješačim i to me održava u kondiciji. 
Rijetko sam neraspoložen i to nikad ne 
traje više od jednog dana. 

Upoznao sam mnoge osobe u ovom 
gradu od kada prodajem ovaj časopis 
i mislim da sam mnogima pomogao, 
posebno u ovoj sadašnjoj situaciji, i to 
me čini radosnim. Mnogi su i meni 
pomogli (materijalno) pa im i ovim 
putem zahvaljujem. 

Dragi ljudi, koji ćete čitati ove retke, 
nemojte se plašiti bolesti i smrti jer to 
je nemoguće izbjeći. Svi ćemo umrijeti 
prije ili kasnije - od korone ili od neke 
druge bolesti. Sto ima žaliti osoba koja 
ima 70 ili 80 godina, koja je svakako 
pri kraju životnog vijeka, od nečeg 
mora umrijeti. Dragi ljudi, ne dajte 
se zaplašiti. Pomislite na našeg Gos- 
podina Isusa Krista koji se rodio da 
umre za nas s 33 godine. Budući da je 
on bio Bog, znao je kada će umrijeti. I 
jest plakao, ali ne za svojom sudbinom, 
nego za sudbinom Jeruzalema. 

Neka vam je čestit Božić i sveto po- 
rođenje Isusovo i sretna nova 2022. 
godina. 


Varaždin, 21. 12. 2021. —fozo Lovrić 











ISTO 


Svi živimo svaki dan, a zaboravljamo 
da je to u biti rutinsko življenje. Iz dana 
u dan isto. Trenutno sam već devet 
mjeseci na psihijatrijskom liječenju, ali 
ne bih vam pisao o toj svakodnevnici. 
Htio bih vam, pošto mi je ime Vedran, 
pisati o vedrijoj svakodnevnici. Svaki 
moj dan počinje kao i uvijek rutinski 
(kao kod većine) osobna higijena, kava, 
cigareta i tako dalje. Međutim, tada se 
treba spremiti i nešto odraditi. Ja sam 
prodavač "Uličnih svjetiljki i kad kren- 
em na posao prvo mi je popiti kavu s 
jednim svojim zagonetnim prijateljem. 
Tada svaki krene svojim poslom, s tim 
da ja radim na ulici, puno sam ekspon- 
jetiljka. Htio sam samo reći da su ljudi 
nespremni na ugodna iznenađenja, a 
kamoli na neugodna. Pojavi se tada i 
smiješnih i tužnih situacija. Mnogi 
ostanu začuđeni zbog običnog ko- 
mentara, šale ili ozbiljnih životnih is- 
tina. Tako da je moja svakodnevnica 
skoro svaki dan drugačija i sve skupa 
može poslužiti da voliš ono što radiš. 
Nije dosadno, bar meni. Nakon pos- 
la, naravno, popije se još kavica, kupe 
namirnice za ručak i opet se nastavlja 
nešto raditi. Na primjer, činjenje malih 
usluga drugima i naravno duhovnih 
minuta i sati ne smije nedostajati ti- , 
jekom dana. Eto, toliko o mojoj, samo 
djelomično, svakodnevnici. Svjetlije od 
psihijatrije, mislim. 


Puno pozdrava prodavačima i ured- 
ništvu, ovoga puta od Vedrana s oto- 
ka Ugljana. Naravno, pozdrav i velika 
hvala kupcima časopisa. — Vedran 


ŽIVOT POD VEDRIM NEBOM 





MOLITVA 


Svi su moji dani slični. Ujutro i navečer 
zahvalim Bogu, s tim da ujutro još 
pola sata čitam Bibliju i listić iz kn- 
jižice "Dobro sjeme". Ako ne pada kiša 
odem četiri, pet, sati u prodaju časopi- 
sa. Svakih par dana napravim neko jelo 
da imam za naredna tri, četiri, dana. 
Ako nisam u prodaji časopisa, nađem 
neku zanimaciju da mi prođe dan. Eto, 
dragi moji kupci i prodavači, toliko od 
mene za sada. — prodavač Josip, Pula 


ha E < 


DVA POSLA 





Moja svakodnevnica je pretežno uvijek 
ista. Svako jutro dižem se u 4 sata, onda 
do 5 na miru popijem kavu i oko 5 i 
15 krenem na prvi posao. Kad završim 
oko 15 sati presvučem se i odem pro- 
davati "Ulične svjetiljke" do 19. Kad 
se vratim kući, napravim djeci večeru 
i idem na spavanje oko 22 sata jer me 
i drugi dan isto čeka. Ovim putem 
bih zahvalila gospođi Dunji i gospođi 
Ivanki i ostalima što su mi omogućili 
da ovo radim, jer sam ovršena i u du- 
govima te na ovaj način rješavam te 
dugove. Prehranjujem dvoje školara- 
ca, plaćam podstanarstvo što od jedne 
plaće ne mogu. — Slavica Brusić 





I NE TAKO 
SVAKO - 
DNEVNO 





VIDIO SAM PAPU! 


Išao sam u Asiz! Vidio sam našeg sve- 
toga oca Franju uživo i one naše lijepe 
crkve i ostala mjesta. Lijepo smo se 
družili i naš vozač nas je lijepo vozio. 
Taj doživljaj ti ostaje u sjećanju. Hvala 
našem prijatelju Franji što mi je omo- 
gućio taj put i želim da brzo ozdravi. 
Hvala i našim voditeljima i volonter- 
ima što su se potrudili da nam ovaj 
put omoguće. To je doživljaj koji se 
pamti dovijeka. Bio sam jedanput, ali 
vidio sam našega papu Franju uživo. 
Zahvaljujem svima što nam pomažu i 
što se družimo i idemo Božjim putem. 
Hvala i našim kupcima što kupuju 
naše časopise. Bio je i naš gvardijan 
s nama. Dobili smo darove u Asizu i 
darovali su nam štošta. Hvala i onima 
koji su nam pripremili hranu da ima- 
mo sa sobom, a dobili smo i po 30 eura 


da kupimo darove za svoje prijatelje. 


Hvala od srca svima što nam pomažu i 
nisu nas zaboravili. 

Zelim Vam svima sve najbolje od pro- 
davača, — Ivo Marijanica 


VIDJELA SAM PAPU! 


Osjećam se ispunjeno kada se druži- 
mo i idemo na naše prekrasne svete 
puteve. Imala sam želju da vidim naše- 
ga svetoga oca Franju uživo i želja mi 
se ostvarila. Kada sam krenula poslije 
mise na Irsatu za Asiz, nisam mogla 
uopće vjerovati da će mi se to ostvariti. 
Kada sam došla u Asiz bili smo lije- 
po dočekani, dobili smo darove i na 
tome sam jako zahvalna. Hvala oso- 
bi koja mi je pružila priliku da idem, 
puno joj se zahvaljujem. Bili smo čak u 
restoranu i fino su nas počastili. Obišli 
smo sve naše crkve i ostala mjesta. Naš 
vozač je tako lijepo vozio i svima nam 
je bilo lijepo. 

Hvala i našemu gvardijanu s Trsata što 
je išao s nama. Hvala našima koji su 
se potrudili i izborili da idemo. Bilo je 
lijepo i nezaboravno, to se ne zabora- 
vlja nikada. 

Hvala i našim kupcima što uzimaju 
naše časopise, zahvalna sam na tome. 


Pozdravlja vas vaša prodavačica časo- 
pisa 


— Nives Marijanica 





ka 


Ulične svjetiljke, zima 2022. 15 


ISKUSTVA VOLONTERA 





Pismo 


Pri nekoliko mjeseci na stolu 
slastičarne u kojoj sam jela kolač 
uz cjenik me dočekao i časopis "Ulične 
svjetiljke". Iz znatiželje sam ga poče- 
la listati, a već prvih par stranica me 
oduševilo. Ljudi pored kojih sam sva- 


kodnevno prolazila šetajući svojim 














Zagrebom nisu više bili samo "stranci 
s papirima u ruci", već su postali ljudi 
s pričama, ljudi heroji. Od tog dana u 
slastičarni počela sam kupovati ovaj 
časopis i zaista uživam u svakom či- 
tanju. 


eđutim, mislim da to više nije 

dovoljno. Voljela bih aktivno 
sudjelovati u stvaranju samog časopisa. 
Volim pisati tekstove i pjesme, a uži- 
vam i u kuhanju i osmišljavanju zdra- 
vih recepata, što također ima svoju ru- 
briku u časopisu. Zato Vas ovim putem 
ljubazno molim da mi pojasnite kako 
da i ja pridonesem stvaranju časopi- 


Zelim rasti 


olontiranje je način na koji po- 

mažeš i sebi i drugima. Mogu reći 
kako sam već odavno počela primjeći- 
vati beskućnike na zagrebačkim ulica- 
ma. Oni su jedini ljudi koji su uspjeli 
doprijeti do mene na neki način. To 
su ljudi koji su tihi, ali ipak najglas- 
nije progovaraju. Ljudi koji se nalaze 
na prikrajku ulica i promatraju svojim 
blagim pogledima. Iako vani često zna 
biti hladno, ja u njima svakoga puta 
ugledam neku toplinu i ljubav koja 
me mijenja na bolje. Zbog toga sam 
odlučila volontirati za časopis "Ulične 
svjetiljke". Tamo šaljem svoje tekstove 
i fotografije. Volim izdvajati vrijeme za 








Prvi bliski susret 
s beskućnicima 


vo mi je bio prvi bliski susret s 
beskućnicima. Obukla sam tri 
sloja robe i beskompromisno krenula 
na akciju. Kada sam došla na dogovor, 
iznenadilo me kako svi oni imaju osmi- 

jeh na licu, a život ih baš i nije mazio... 
Neću zaboraviti riječi koje mi je gos- 
poda Ljilja stalno spominjala: "Cuvaj 
se i ne daj na sebe". Iako sam se borila 
s izdlaženjem iz zone komfora tijekom 





sa svojim tekstovima. Kome i gdje se 
moram javiti, kako se tekstovi šalju, 
koliko često i sve ostale informaci- 
je koje su potrebne za uključivanje u 


projekt. 
IN sječa Vam hvala, veselim se 


skoroj suradnji, —Barbara Štimac 


Mo 


pisanje i fotografiranje, bez obzira ko- 
liko bila okupirana fakultetskim obav- 
ezama. To me ispunjava i čini sretnom. 
Svakoga puta kada ugledam svoje ri- 
ječi na stranicama časopisa, srce mi 
se nasmiješi jer znam da sam na neki 
način pomogla tim divnim ljudima. 
Kada vidim beskućnike na ulicama, a u 
njihovim rukama časopis u kojemu se 
nalazi nešto moje, osjećam se posebno 
jer sam dio te priče. 


Koo sam krenula volontirati, os- 
jetila sam da tamo pripadam i da 
mi je tamo mjesto. Zelim i dalje biti 
osoba koja će izdvajati svoje vrijeme 
i inspiraciju za nove tekstove časopi- 
sa "Ulične svjetiljke". Jer, tamo želim 
rasti. Tamo želim pomagati osobama 
koje su svojim pogledima dotakle moje 
srce. Tamo se pronalazim, jer tamo je 
moja sreća. S ovom pričom želim 
postići samo jedno. Potaknuti ljude 
da ponekad kupe časopis ili da barem 
poklone svoj osmijeh tim divnim lju- 
dima. Jer jedno znam — oni su potreb- 
ni nama, a mi njima. — Anita Čevra 


volontiranja, na kraju je sve ispalo do- 
bro. Pri samom kraju akcije dvoje ljudi 
kupilo je časopis i još su dali donaciju. 
Bila sam toliko sretna i odmah sam do- 
jurila gospodinu Dragi da mu kažem 
da imam nešto za njega. Uspjela sam 
izaći iz svoje zone komfora. I ono na- 
jbitnije, pomogla sam nekome komu je 
svaka kuna bitna. Također, kod svih sam 
primijetila vjeru i predanje Bogu, bez 
Njega ništa. Na kraju svega, postaneš 
zahvalniji i počinješ više cijeniti svoj 
topli obrok i topli dom.— Maja Bobinec 





ISKUSTVA VOLONTERA 





Volontiranje do posljednjeg dana života 


K:$ nečije srce kuca za svakog 
čovjeka, ostavi neizmjernu praz- 
ninu kada prestane kucati... Takvo srce 
bilo je i naše predrage volonterke Du- 
bravke. 


ubravka Gašparac, žena, majka, 

kraljica! Jednom riječju — uzor, 
drugom — ponos, trećom — ljubav... 
Mogli bismo nizati sve pozitivne 
atribute kako bismo ju opisali, ali na- 
jviše ćemo je pamtiti po spremnosti i 
zauzetosti za najpotrebitije. Za onoga 
za koga nitko ne želi odvojiti minute 
svog vremena, sagnuti se nad njegovim 
problemima, doživjeti ga kao čovjeka, 
pružiti mu osmijeh koji Dubravki nije 
silazio s lica. I dati ono što treba — top- 
lu riječ, šalicu kave, komad odjeće... 


ME je u Socijalnoj sam- 
oposluzi "Kruh sv. Elizabete. 





INMEMORIAM 
Dubravka Gašparac 


Njezina je bila svaka srijeda, vodila 
je skladište odjeće i obuće na Zabi- 
ci. Njezin rad s beskućnicima i s os- 
talimkorisnicima mogu opisati po 
naputku jedne sestre, koja kaže: ,Ej 
kako ona priča sa svakim korisnikom 
kao sa mnom, svaki joj je čovjek bitan, 
čudesno." Mogli smo od nje učiti, tko 
je htio. Nenametljiva, spontana, blaga, 
uvijek nasmijana, puna dobre volje. 
Nosila je svaki mjesec hranu našim 
korisnicima. Sigurno joj je nekad bilo i 
teško ali nikad se ona požalila nije. Po- 
magala je i na hrani: slaganje, brojanje, 
sortiranje, čišćenje, što god je trebalo. 
Kad bih joj rekla izvanredno da mi tre- 
ba neka roba iz skladišta ili da idemo 
u skladište nekoga obući, da treba roba 
za djecu, kad su bile akcije MPG po 
školama, dovozila je namirnice, uvijek 
je pronalazila vrijeme. I to je sve radila 
s osmijehom i blago. 


kutak 
za 
L.) 





Bar je naglo, s planovima kako 
i što urediti u skladištu naše So- 
cijalne samoposluge “Kruh sv. Eliz- 
abete", gdje poboljšati, kako unapri- 
jediti , kako olakšati, kako....? Ostavila 
nas je zatečene... Nedostajat će jako! 
U svom odlasku učinila je još jedno 
veliko djelo. Darovala je svoje srce. 
Spasila je nečiji Život i svojoj obitelji 
pružila utjehu da ono i dalje kuca. Jo- 
sipe, Domagoje, Borna, hvala vam što 
ste je dijelili s nama. 

zato — posvećujmo se kroz naše po- 

trebite. Posvećujući im vrijeme i tre- 
nutak. Bog i na nas svraća svoj pogled 
jer to je siguran put, jedini put i zato 
znamo: ti si, Dubravka, sada u zboru 
izabranih Njegovih i pjevaš u najboljoj 
klapi svetih. Hvala ti! 


Do susreta u lijepom Nebu! 
— Elida 1 Nela 

TEMA BROJA 





NUŽNI SMJEŠTAJ 





akon slušanja cijelih kritika na 
kompliciranu i složenu birokraci- 
ju u našoj zemlji, krenula sam u is- 
traživanje na koji način dobiti besplat- 


ni krov nad glavom u gradu Rijeci gdje 


je baza našeg projekta Ulične svjetiljke. 
Radi se o nužnom smještaju, smještaj 
koji zadovoljava minimalne životne 
potrebe korisnika. Bila sam nekoliko 
puta prisutna u Prihvatilištu za be- 
skućnike Ruže sv. Franje u kojima sam 
čula kako socijalna radnica kaže da joj 
se doda papir kako bi ispunila zahtjev 
za nužni smještaj nekog od korisnika. 
Pitala sam se je li moguće da postoji 
tako jednostavan način dobivanja kro- 
va nad glavom kad ti čak netko drugi 
može ispuniti obrazac. Na mrežnoj 
stranici Grada Rijeke jednostavno i 
brzo našla sam sve što je potrebno da se 
preda zahtjev. Postoje dva glavna uvje- 
ta za dobivanje smještaja, a to je da ste 
građani Rijeke i da ste korisnici prava 
na zajamčenu minimalnu naknadu pri 
Centru za socijalnu skrb Rijeka. Nar- 
avno, ne smijete imati u vlasništvu ili 
suvlasništvu neku nekretninu. 

brazac koji se zove ,Zahtjev za 

ostvarivanje prava na nužni sm- 
ještaj“ vrlo je jednostavno popuniti. 
Može se ispuniti i ručno te nije po- 
trebno imate internet ni e-mail da ga 
se preda u proceduru. Cudo u današn- 
je vrijeme; ispuniš nešto ručno i odeš 
do žive osobe koja ti uzme papir i to 
sve radne dane tijekom 8 sati, kad god 
hoćeš. Zahtjev se ispunjava zaista jed- 
nostavnim podacima - ime, prezime, 
OIB... Na uvid je potrebno donijeti 
osobnu kartu, čak je ne trebate ni fo- 
tokopirati. Uvjerenje o prebivalištu je 
isto dio dokumentacije, njega ne tre- 
bate dobiti čekajući u redu na MUP-u, 
već će to Grad Rijeka učiniti za vas 
elektronskim putem. Trebat ćete i 
»Potvrdu radi dodjele nužnog smješta- 
ja“, obrazac koji je također na strani- 
cama Grada, a koji je još jednostavniji 
za ispunjavanje. Mogu reći da je cijela 
procedura za predavanja zahtjeva u 
potpunosti prilagođena osiromašen- 
im građanima te ne postoji dodatni 
trošak. Prilagođena je tehničkim i 
materijalnim mogućnostima upravo 
potrebitima. 


vi oni koji se bave socijalno ugrožen- 

im osobama jasno je koliko je bitno 
da imaju prijavljeno prebivalište na 
određenoj adresi; prijava prebivališta je 
uvjet za ostvarivanje mnogih državnih 
i gradskih socijalnih prava, a ulaskom 
u nužni smještaj imate i to pravo - do- 


biti prebivalište. 


Ke bi zaštitili najugroženije, u 
Gradu Rijeci izmijenili su uvjete 
sklapanja ugovora za nužni smještaj. 
Do 2019. godine ugovor o davanju 
nužnog smještaja na korištenje potpi- 
sivao se na dvije godine, no zbog po- 
treba stanara sada se ugovor potpisuje 
u trajanju od 5 godina s mogućnošću 
produljenja. Nakon dugotrajnog rada 
s korisnicima nužnog smještaja jasno 
je da se ne mogu samostalno pobrinu- 
ti za stambeno pitanje pa nužni, često 
postaje trajni smještaj. 


ma mnogo toga što možemo 

pohvaliti u ovom projektu nužnog 
smještaja, a jedna od njih je svakako da 
su kućni ljubimci dozvoljeni. Dobrobit 
Životinja za ljude je poznata, a poseb- 
no što su korisnici većinom samci te 
Životinje zasigurno pozitivno djeluju 


na psihofizički razvoj pojedinca. 


()" što smo i mi prepoznali od pr- 
vog dana projekta Ulične svjetil- 
jke to su prepoznali u Gradu Rijeci, a 
to je da je socijalno ugroženim ljudi- 
ma potrebna kontrola i vodstvo kako 
bi se digli na noge, poučili životnim 
vještinama, imali oslonac u nekome 
tko će ih osnaživati kroz život. Mi ima- 
mo naše distributerke, Ivanku, Maru, s. 
Ritu, dvije Ivane, Anu i Natašu, a ko- 
risnici nužnog smještaja imaju Neven- 
ku. Nevenka je osoba koja je zadužena 
za obilazak sve tri lokacije na kojima se 
nalazi nužni smještaj grada Rijeke, to 
je Mihačeva draga, ulica Antuna Mi- 
hića i Donja Drenova. Takav posao se 
može raditi samo s puno ljubavi, što 
potvrđuju i korisnici nužnog smješta- 
ja. Ona brine od toga radi li žarulja u 
hodniku do odnosa među ljudima i os- 
obnim problemima. Sto se mene tiče, 
Grad Rijeka ima sve pohvale za orga- 
nizaciju krova nad glavom za najpotre- 
bitije. — Urednica 





VELIKO 








ZADOVOLJSTVO 


DOMOM 


ra Coca-cole na stolu, piće za 
goste. Potrudio se naš domaćin 
Mirko da se osjećamo jako ugodno. 
Sve je bilo tako blistavo i čisto oko nas. 
Nije bilo dovoljno stolica za nas tro- 
je, ali ima krevet na koji je bilo šteta 
sjesti od tako lijepe i uredne posteljine. 
Mirko je tek uselio u nužni smještaj 
u Mihačevoj dragi. Mjesec i pol dana 
je tu, a tu je došao iz Prihvatilišta za 
beskućnike. U Prihvatilištu je saznao 
da može dobiti smještaj; tamo su mu 
pomogli ispuniti obrazac i pribaviti 


papire što je sve bilo dosta jednostav- 


no. Sam je predao papire na šalter u 
ured Grada Rijeke. Samo dva tjedan 
je čekao da se realizira zahtjev. Dva 
tjedna je trebalo da iz Prihvatilišta za 
beskućnike dobije svoju sobu i priliku 
za samostalan život. Zaista sve pohvale 
za tako brzo rješavanje krova nad gla- 
vom za našeg Mirka. Jako je zadovol- 


jan smještajem i ima sve što mu je po- 
trebno. Dobilo je na korištenje praznu, 


uredno oličenu sobu od 16 kvadrata. 


U opremanju sobe su mu pomogli lju- 
di iz Prihvatilišta i njegovi prijatelji. 
Ima stol, dvije stolice, frižider, ormar, 
krevet, tepih, rešo, gornje i donje or- 
mariće za kuhinju, no s obzirom na 
to da su zidovi tanki ne može objesiti 
gornje kuhinjske elemente pa je u po- 
trazi za vitrinom kako bi mu stalo sve 
što treba. Kuha sam, iako bi imao pra- 
vo na obrok iz pučke kuhinje. Mirko 
kaže da dok može si sam kuhati i ne 
želi da netko drugi za njega to radi dok 
je zdrav. Ima zajamčenu minimalnu 
naknadu te skuplja boce kako bi zara- 
dio nešto novaca. Sto se tiče troškova 
stanovanja navodi da još ne zna što 
reći jer je kratko ovdje. Nije još podnio 
zahtjev kako bi dobio bonove za struju 
i vodu, no i bez bonova kaže da nije 

puno platio režije. 


hee njegove sobe je dugačak hod- 
nik koji ima 16 soba i u njima su 
sve muškarci samci. Neke sobe imaju 8 
kvadrata što je dosta malo, ali za krov 
nad glavom, nekome itekako dovoljno. 
On ima sreću pa mu je nekako pripalo 
da koristi toalet sam, dok tuš dijeli s 
četvoricom. Ukupno je sedam toaleta i 
jedna zajednička kuhinja. 


55 sami čiste i kaže da mu to nije , 
problem te kako nitko nije neure- 
dan. U sobi nema vode, tako da suđe 
pere u zajedničkoj kuhinji u kojoj ne 
kuha jer ima svoj rešo u sobi. U obi- 
lazak dolazi gospođa Nevenka koje ja 
zadužena da sve štima. S gospođom 
Nevenkom nije imao puno kontakata 
jer je tek došao, ali zna da ona brine 
o svemu - od toga gori li na hodniku 
žarulja do odnosa među ukućanima. 
On ima dobre odnose sa svima, a neke 
osobe nije ni vidio od kada je došao. 
Želio bi ovdje ostati što duže moguće. 
Navodi da i kada dobije mirovinu, da 
će moći živjeti ovdje u nužnom sm- 
ještaju što bi mu odgovaralo. U posjetu 
mu dolaze neki korisnici Prihvatilišta s 
kojima je ostao u dobrim odnosima. 
Izlaskom iz Mirkove sobe susrećemo 
Adama, stanara nužnog smještaja koji 
navodi da je sam sudjelovao u gradnji 
ove zgrada. Naime, osamdesetih go- 
dina je počeo živjeti tu kao radnik u 
firmi GP Jadran. Tu je bilo 16 baraka 
namijenjenih radnicima, a deseci auto- 
busa su dolazili svaki dan po radnike 
te ih odvozili na gradište. Za vrijeme 
Domovinskog rata tu su živjele izb- 
jegle obitelji te je u prizemlju zgrade 
bila škola. Adam je tu najdugovječni- 
ji stanar, dolazio je i odlazio s ovog 
mjesta, no sada je tu trajno. Snašao se 
i naviknuo. 


dam nam je ispričao da ima 

svakakvih situacija koje su se tu 
godinama događale. Posebno zato što 
su sve samci pa nikad ne znaš što se 
može dogoditi u samoći sobica. Up- 
ozorio je Mirka da se mora nekome 
javiti ako nekuda ide jer ako ga nema 
neko vrijeme da se zna - moraju biti na 
pomoći jedan drugome. 
Mirku i svim njegovim dečkima želi- 
mo svako dobro u njibovu daljnjem 
životu. Jako smo se ugodno osjećali 
među njima. Hvala im. 

ŽIVOT S DVA NOŽA 


ME Lela me je dočekala na pro- 
zoru duge zgrade s puno prozora. 
Prizemlje i dva kata je visina zgrade, 
ima više ulaza te se doima kao uobiča- 
jen ulaz u stambenu zgradu. Ipak, radi 
se o nužnom smještaju Grada Rijeke 
u kojem je smješten veliki broj soba. 
Tu gdje živi Lela sa svojim Zvonkom 
ima 6 soba, a od toga su dvije njihove. 
Konačno, nakon 4 godine življenja na 
toj lokaciji u 16 kvadrata dobili su još 
jednu sobicu odmah do ove, od 18 
kvadrata. Lela pamti točan datum kad 
su je dobili, 6. 5., dan prije rođendana 
njezinog Zvonka. Dobivanje sobe bila 
je velika stvar za njih tako da se taj da- 
tum pamti. U jednoj trenutno spavaju, 
a druga im-je za kuhanje i dnevni bo- 
ravaka. Lela kaže da je jako sretna da 
su dobili još jednu sobu jer im omo- 
gućava puno bolje životne uvjete nego 
do sada. lako nije probijen prolaz 
između dvije sobe, te moraju izaći u 
zajednički hodnik da uđu u drugu 


sobu, ipak im to ne smeta. Navikli su. 

dea" 


Imaju zajedničku kuhinju i dva toale- 
ta koja dijele s još četvero ljudi. Oboje 
navode da su ljudi u njihovom djelu 
jako mirni i dobri. Lela kaže da s ob- 
zirom na to da su sve muškarci, ona 
čisti zajedničke prostorije, iako se ne 
može požaliti da drugi ne spremaju za 
sobom. Osim što su uredni, susjedi su 
im dobri ljudi. Susjed preko puta im 
povremeno ostavi novac, samo tako, 
zna da im je teško pa im da nešto. 
Povjerenje je veliko pa im je kupio i 
televiziju na kredit. Lela i Zvonko 
imaju tri mačke koje žive s njima, sve 
tri su kućne i pitome. Sretni su da su 
kućni ljubimci dozvoljeni. 


()“ bračni par ukupno je 8 godi- 
na korisnik nužnog smještaja. U 
njega je Zvonko došao iz Prihvatil- 
išta za beskućnike Ruže sv. Franje, a 
Lela iz Crvenog križa jer još tada nije 
postojao smještaj za žene beskućnice. 
Prisjeća se Lela kako se borila da se 


ženama beskućnicama osigura koji 


krevet pa je bila na televiziji i davala 
izjave na tu temu, a također je bila ak- 
tivistica, prosvjednica na Korzu. 


Nisi smještaj su potražili na pre- 
poruku ravnatelja Centra za so- 
cijalnu skrb, a dobili su ga za 20 dana. 
Kad su ga došli vidjeti nedostajalo je 
»pola zida“ no iz Grada su obećali da 
će to sanirati ako prihvate smještaj. 
Tako je i bilo; sve su sanirali i ofar- 
bali te su se uselili u čisto. Smjestili 
su ih u drvenu baraku u ulici Antuna 
Mihića. Nije bilo namještaja, a sobu su 
opremili uz pomoć ljudi iz Prihvatil- 


išta. 


(Sr tamo nemaju baš lijepih us- 
pomena. Bilo je tada puno ovisni- 
ka oko njih, puno ljudi je dijelilo isti 
toalet te je posvuda bilo šprica. Policija 
je stalno dolazila i nije bilo mira. Lela 
je držala dva noža na stolu od straha 
dok joj muža nije bilo kući. Ta bara- 
ka je srušena te su se oni premjestili 
na ovu lokaciju gdje su sada. Sada je 
situacija posve drugačija. Osim dobrih 
životnih uvjeta i mira, režije im nisu 
skupe jer imaju subvenciju Grada Ri- 
jeke za struju i vodu. 


(rova Nevenka vodi brigu o 
svemu, ja joj se divim. Ima pre- 
be 450 korisnika. Ne prestaje joj zvon- 
iti telefon“, izjavila je Lela za gospođu 
koja je zaposlena i koja obilazi nužni 
smještaj i brine o ljudima i prostoru. 
Lela i Zvonko zahvalni su za smještaj, 
ne postoji druga solucija za njih i to 
je jedino što si mogu priuštiti. Iako su 
plaćanja minimalna, čak i s tim jako 
moraju paziti kako troši. Od Centra 
zajedno primaju 960 kuna, takav je za- 
kon. Iznos zajamčene minimalne nak- 
nade za bračni par je 960 kuna, 480 po 
osobi. Dok je za samca taj iznos 800 
kuna. S obzirom na situaciju, gđa Lela 
izjavljuje da, iako zna da se ovo gdje 
stanuje zove ,privremen smještaj“ da 
je za nju i supruga to trajni. Jedini dru- 
gi trajni i vječni smještaj je za njih gro- 
blje na Drenovi. Tako vidi budućnost. 

NISMO NA ULICI 


užni smještaj na adresi Antuna 

Mihića izvana djeluje solidno. 
Zelenkasta boja zgrade, jednostavne 
linije, uredan okoliš. Dobro je. Ulas- 
kom u zgradu dobiva se jedan pomalo 
depresivni ton - mrak je u hodniku 
pa se baš i ne vidi kuda ideš. Moja 
domaćica Manuela me dočekala i uve- 
la u njezin prostor od 30 kvadrata. 
Prostor je podijeljen na tri prostorije; 
u jednoj su kuhinja i dnevni boravak, 
druga je spavaća soba, treća toalet. 
Cudno je da unutarnje prostorije 
nemaju vrata. Tako da baš korišten- 
je toaleta nije ,romantično“ bez vra- 
ta. Iako, mnoge sobe ovog smještaja 
imaju zajednički toalet, tako da je ova 
obitelj jedna od sretnijih s vlastitim. 


Vi u tom prostoru živi s 


dvije kćeri; ona spava na kauču, 
a kćeri su joj u sobi. Sreća da ima 
majku kod koje može ostaviti st- 
vari jer sve što joj je potrebno ne bi 
nikako stalo u taj prostor. Manuela 
je s djecom u nužnom smještaju 11 
mjeseci. Smještaj je dobila tako da su 
joj iz Grada Rijeke ponudili ovaj ob- 
lik pomoći. Njezina obitelj je na listi 
za gradski stan već duže vrijeme te ga 
nikako ne može dobiti. 5 obzirom na 
to da se našla u situaciji da joj je post- 
alo nemoguće plaćati podstanarstvo, 
otišla je u Grad žaliti se i tražiti da joj 
što prije dodjele stan da ne završi na 
ulici. Kako nisu imali stan, ponudili su 
joj nužni smještaj. Otišla je pogledati 
sobu koju joj nude i nije bila oduševl- 
jena viđenim, no izbora više nije bilo. 
Iako je prostor dobila uredno ofarban 
i nenamješten, vrlo brzo je probila vla- 
ga na više mjesta. Dogodilo joj se da je 
puno odjeće morala baciti jer je odjeća 
upila miris vlage koju je bilo nemo- 
guće spasiti. Prostor je namjestila 
sama jer je bio skroz prazan i trenutno 
joj ništa ne nedostaje. I da nedostaje 
ne bi joj moglo ništa više stati. S obzi- 
rom na to da je ona na vrhu zgrade te 
da zgrada nema krov, u stanu su ljetne 
vrućine teško podnošljive. 


Neam se oslobodio jedan veći 
prostor nužnog smještaja koji 
ima 60 kvadrata i koji bi za njezinu 
obitelj bio puno kvalitetniji, s tim da 
ima i sina koji je kod njezine mame 
jer za njega nema mjesta u nužnom 
smještaju. Ima i partera, oca djece 
koji trenutno nije s njima, no ako bi 
se obitelj spojila, vrlo teško bi mogli 
Živjeti u tih 30 kvadrata. Zatražila je 
da joj se dodijeli spomenuti veći stam- 
beni prostor, no na žalost neka osoba 
je u njega ilegalno provalila, te se po 
navodima Manuele, takve osobe ne 
daju istjerati, iako su ilegalci. Ona želi 
poštivati pravila pa je zato uredno dala 
molbu za dodjelu većeg prostora, no 
pretpostavljala je da ga ne će dobiti jer 
će netko ilegalno ući. Na žalost takve 

se stvari događaju. Nju boli nepravda 
jer je njezina obitelj razdvojena dok 
si drugi svašta dozvoljavaju. Osim 
tih ilegalnih provala, ona je čula i da 
neki ne plaćaju režije. Navodi da lju- 
di svjesno na plaćaju režije pet godina 
kako bi potraživanje ušlo u zastaru. 
Režije nisu velike te postoje gradske 
subvencija za režije i ona ne želi živ- 
jeti na tako nepošten način. Po njez- 
inom mišljenju najbolji nužni smještaj 
koji Grad može ponuditi je onaj na 
Drenovi jer se radi o manjim stam- 
benim jedinicama koje imaju čak i 
dvorište, što bi njoj jako odgovaralo. 5 
njima u sobi su i dva psa. Zahvalna je 
da su ljubimci dozvoljeni jer to njoj i 
djeci puno znači. 


poso gospođa Nevenka koja 
sve obilazi i kontrolira i čiji je to 
posao. Nude joj pomoć, pitaju ako tre- 
ba ispuniti neke papire za nas, nude 
djeci instrukcije za školu i sl. Redovito 
koristim usluge pučke kuhinje i to mi 
je velika pomoć. Koliko god da je ne- 
zadovoljna prostorom u kojem je sada, 
ipak je zahvalna na pruženoj pomoći i 
da nije na ulici. | 

NUŽNI SMJEŠTAJ 


NA 16 GODINA 


Nj smještaj na Drenovi je 
mnogima s kojima sam pričala 
»obećana zemlja“. Stanovnici u sobama 
Mihačeve drage i na adresi Antuna 
Mihića, smatraju nužni smještaj na 
Drenovi nešto najbolje što se može do- 
biti na korištenje. Bio nam je neobičan 
prizor kad nas je GPS tamo odveo i 
obavijestio da smo stigli. Zaista jedna 
potpuno druga slika smještaja od pre- 
thodna dva koja smo posjetili. 


Re se o dosta velikom broju kući- 
a, ne prevelikih; onako, djeluje sve 
prilično obiteljski. Cijeli kompleks ne 
djeluje planski građen. Doima se kao 
da se gradilo kako je kome trebala koja 
prostorija za život. Od kućica koje 
smo vidjeli, svaka ima malo dvorište 
ili neku terasu kako bi se moglo sjediti 
vani. Vidim da ljudi sade; neki imaju 
male vrtove tik uz kuću, a od domaći- 
na doznajemo da u blizini postoji jed- 
na zemlja na kojoj se može saditi te je 
dana stanovnicima nužnog smještaja 
na korištenje. 


N# je domaćin bila obitelj Prosen, 
mlađi ljudi koji žive s dvoje ma- 
loljetne djece u tom smještaju. Navode 

da imaju 36 kvadrata na raspolaganju 
za životni prostor. Nedavno su uspjeli 
napravit mali toalet u sklopu stamben- 
Og prostora kako ne bi trebali odlaziti 
van na donji kat koristiti toalet. Ispod i 
pored njih su susjedi s kojima se dobro 
slažu. Blizu im je škola za djecu, dućan 
i sve što im treba pa je lokacija ,zgod- 
na za obiteljski život. Ono što našeg 
sugovornika brine je da mu je rečeno 
da se radi o privremenom smještaju, 
no oni su na toj lokaciji od 2006. go- 
dine što ne odgovara tome da je to 
privremeno. Bili su na listi za dodjelu 
gradskih stanova dugo godina, no onda 
2018. godine nisu obnovili zahtjev za 
stan, nisu predali potrebne papire pa su 
ispali s liste čekanja. Sugovornik navodi 
kako nije znao niti mu je logično bilo 
da treba obnavljati zahtjev za stan jer u 
Gradu znaju da im stan nije dodijeljen. 


dane prostoru gdje žive 
ima dosta vlage. Mi nismo uočili 
vlagu jer je obitelj počela s oblaganjem 
zidova knaufom kako bi spriječila pro- 
dor vlage. Cijeli je prostor podijeljen 
na dvije prostorije. Jedna prostorija je 
dnevni boravak i kuhinja u kojoj spa- 
vaju roditelji, dok je druga prostorija 

(e: obitelji Prosen je više puta ti- : 
jekom razgovora naglasio da mu je : 
Potrebna pomoć dobrih ljudi, stoga ako 
netko osjeća da može pomoći obitelji, : 
neka se javi našem uredništvu. 


soosonosesoccassdosabosocessseosrobeottvosasesevostonsceos 


namijenjena djeci. Unutar te dječje 
sobe otac diže pregrade od knaufa kako 
bi, na preporuku socijalnih radnica, 
odvojio sobu za svog sina i kćer. S obzi- 
rom na to da su veliki, a različita spola, 
preporuka je da imaju dva prostor radi 
vlastite intime. Cijeli prostor je dosta 
mračan jer drugi dio prostora gdje su 
dječje sobe nema prozora. Obitelj nije 
zadovoljna smještajem te im je potreb- 
no još dosta ulaganja kako bi završili 
adaptaciju ovog prostora u kome jesu 
na način kako su zamislili. 


sea nam kaže da on ima jed- 
ino nadu u ,humanitarne ljude“, 
tako naziva sve one koji mu godinama 
pomažu. Navodi da je sve teže naći 
nekog humanitarnog tko bi im po- 
mogao, no on ne vidi drugog načina za 
bolje stambene uvjete za obitelj od po- 
moći dobrih ljudi. Što se tiče životnih 
troškova navodi da su povoljni, imaju 
subvenciju grada i za struju i za vodu 
što ima olakšava život. Povremeno im 
stvara nevolju ako pukne cijev vode 
pa se dobije puno kubika koje moraju 
platiti. Naselje obilazi gospođa Neven- 
ka za koju obitelj kaže da joj se mogu 
obratiti ako im što treba. 

RIJEČKI SMJEŠTAJ 


užni privremeni smještaj za 

mnoge je siromašne Riječane, 
nažalost, postao — stalni. Mnoge 
obitelji u nužnome smještaju žive već 
u drugoj generaciji, što znači da neka 
djeca tamo žive od rođenja, cijelo djet- 
injstvo, školovanje, mladost. Mnogi 
tamo žive do ženidbe, a u zadnjih 20- 
ak godina tamo su bila i četiri vjenčan- 


ja, ističe Maja Pudić. 
Gi Rijeka je jedini grad u Hr- 


vatskoj koji ima nužni smještaj 
za svoje krajnje siromašne građane, 
i prošle godine je taj nužni smještaj 
obilježio dva desetljeća postojanja. 
Radi se o privremenom stambenom 
zbrinjavanju o kojem se u Gradu Ri- 
jeci, Odjelu za zdravstvo i socijalnu 
skrb vodi svakodnevna briga, u koji se 
sustavno ulaže te su u njemu postignu- 
ti određeni standardi stanovanja, ali i 
pomaganja ljudima koji tamo žive, po- 
tonje posebno programom psihosoci- 


jalne pomoći i socijalnog uključivanja . 


beskućnika, koji se provodi već godinu 


i pol dana. 


U nužnome smještaju trenutno živi 
353 Riječana — 119 samaca te 52 
obitelji s 235 članova, od kojih je 35 
djece. 


grade nužnoga smještaja Grada 

Rijeke nalaze se na tri lokacije — 
dvije na Skurinjama i jedna na Donjoj 
Drenovi. Zajedno imaju 180 stam- 
benih jedinica, i sve su one uglavnom 
uvijek popunjene. Riječ je o sobama 
od 16 metara kvadratnih za samce, a 
takav je pretežiti smještaj u zgrada- 
ma na Skurinjama. Isto tako, posto- 
ji i nužni smještaj za obitelji, tj. mali 
stanovi s dvije sobe i kupaonicom, i 
takvih je mali broj na Skurinjama, dok 
su u zgradama nužnoga smještaja na 
Drenovi isključivo takvi obiteljski sta- 
novi. 


STROGI UVJETI 


N: listi čekanja za nužni smještaj 
sada imamo pet samaca i tri 
višečlane obitelji. Lista čekanja nije 
velika otkada, prema gradskoj odluci, 
smještaj mogu dobiti samo osobe koje 
žive od zajamčene minimalne naknade, 
a ugovori im se dodjeljuju na pet godi- 
na. Primamo uistinu puno zahtjeva za 
smještaj, ali vrlo malo njih zadovoljava 
propisane uvjete. Tako primjerice pri- 
mamo zahtjeve samaca i umirovljenika 
s vrlo niskim prihodima, ali i zahtjeve 
obitelji s malim prihodima — svi oni 
su najugroženija kategorija, ali kako 
nisu korisnici zajamčene minimalne 
naknade, ne ispunjavaju uvjete za do- 
bivanje nužnog smještaja. 


SIMBOLIČNI IZNOS 
NAJAMNINE 


nužnome smještaju plaća se sim- 
bolična najamnina po kvadraturi 
stambenog prostora. Za 16 kvadrata 
najamnina iznosi 14,75 kuna mjeseč- 
no, a svi režijski troškovi su stanarima 
značajno subvencionirani. Tako sve 










režije korisnika sobe od 16 kvadrata 
mogu doseći oko 100 kuna mjesečno, 
objasnila je Maja Pudić. 


Meka na to da je socijalna situ- 
acija u Hrvatskoj takva kakva je, 
da je Život sve skuplji i-da će, kako se 
najavljuje, biti još skuplji, štoviše pov- 
ećavaju se cijene iznajmljenih stanova, 
mnogi ljudi koji su podstanari često 
više ne mogu plaćati podstanarstvo. 
Subvencije Grada Rijeke za pod- 
stanarinu su relativno male, tako i ti 
ljudi podnose zahtjeve za nužni sm- 
ještaj, ali ni oni ne udovoljavaju uvje- 
tima da bi taj smještaj dobili, objasnila 
je Maja Pudić, voditeljica Službe za 
socijalnu skrb u Odjelu gradske uprave 
za zdravstvo i socijalnu skrb. 


OSJEĆAJ PRIPADNOSTI 


dređeni broj korisnika nužnoga 

smještaja su zatečeni stanari u tim 
zgradama, i samci i obitelji, tako da 
neki tamo žive i desetljećima. Općeni- 
to, kako se u Hrvatskoj iz siromaštva 
izlazi vrlo teško, za mnoge od stanara 
nužnoga smještaja je taj privremeni 
smještaj zapravo prerastao u stalni. Od 
tih zatečenih stanara, tj. Riječana koji 
su tamo i prije formiranja nužnoga 
smještaja živjeli, sada ih je 22 zaposle- 
no, a svi ostali odrasli korisnici nužno- 
ga smještaja su nezaposlene osobe, 
često i bolesne, koje žive od državne 
socijalne pomoći. 

TEMA BROJA 





M]: obitelji u nužnome sm- 


ještaju žive već u drugoj gen- 
eraciji, što znači da neka djeca tamo 
žive od rođenja, cijelo djetinjstvo, 
školovanje, mladost. Mnogi tamo žive 
do ženidbe, a u zadnjih 20-ak godina 
tamo su bila i četiri vjenčanja. Neke 
obitelji se iz nužnoga smještaja nisu 
željele preseliti u gradski stan kada su 
po toj listi došli na red, već su odab- 
rali ostati tamo gdje se osjećaju dije- 
lom zajednice. A nedavno su se dvije 
višečlane obitelji iz nužnog smještaja 
preselile u inozemstvo, jedni u Fran- 


cusku, drugi u Njemačku, kaže Pudić. 





STALNA ULAGANJA | 


ovi stanari uvijek dolaze u uređe- 

ni i provjereni prostor, a lani su u 
cijelosti renovirani svi sanitarni čvor- 
ovi. Puno je ovdje u uređenje i održa- 
vanje prostora uloženo i ulaže se. Moje 
radno mjesto je nužni smještaj, a uz 
to radim i u skladištu Crvenog križa, 
i to je dobra kombinacija zato što sve 
naše korisnike opskrbljujemo s deka- 
ma, odjećom, rubljem... Kakvo je moje 
iskustvo rada u nužnom smještaju? 
Ima korisnika koji su jako zadovoljni 
sa smještajem, jer je bolje biti ovdje 


(nego na ulici,a ima i onih koji bi želje- 


oke gradskog nužnog smješta- 
ja svakodnevno susreće Nevenka 
Kovačević, voditeljica nužnog sm- 
ještaja, po dogovoru riječkog Crvenog 
križa, čija je djelatnica, i gradskog so- 
cijalnog Odjela. Svakog dana već 13 
godina ona puno radno vrijeme obi- 
lazi sve tri lokacije nužnoga smještaja 
— na Donjoj Drenovi, Škurinjama i u 


Mihačevoj dragi. 





< 

li više prostora, ali mogućnosti su takve 


kakve jesu. 


lici Antuna Mihića stanari su 
uglavnom samci. Tamo imamo 
sedam zgrada sa sobama i više zajed- 
ničkih WC-a i tuševa, tako da jedan 
WC i tuš koriste tri do četiri stanara, 
samaca. Puno tih ljudi prima obroke 
riječke pučke kuhinje, na što imaju 
pravo svi koji žive od socijalne po- 
moći. Obitelji su najviše smještene 
na Drenovi u Ulici Ivana Žorža, gdje 

imamo 10 zgrada s po četiri stambe- 
ne jedinice s dvije sobe i kupaonicom, 
te kuhinjom koju sami stanari unutar 
sobe pregrade. To su obitelj s jednim, 
dva ili najviše tri djeteta. Neki su ljudi 
tamo i više od 40 godina, a kad ih pi- 
tate bi li otišli, kažu da ne bi, da im je 
tu dom. U Mihačevoj dragi 'stanari su i 
obitelji i samci, ali uvijek se pazi na to 
da se obiteljima dodijeli više prostora 
i da sami imaju svoju kupaonicu, kaže 
nam Nevenka Kovačević koja pozna- 
je svakog stanara nužnoga smještaja, 
njegove životne prilike i neprilike. 


VLASTITI IZBOR 


PER ju da li su stanari nužnoga 
smještaja zadovoljni. - To je kao i 
sa svima nama drugima. Oni koji žele 
da im bude dobro, uređuju svoj prostor 
da im bude lijepo, uredno i čisto — od 
toga što imaju učine dom i trude se da 
im bude dobro i lijepo. A neki, ovis- 
no o svojim životnim navikama, pa i 
bolestima, ne urede ništa, i žive kako 
Žive, ali na to ne možemo utjecati. 

— Mirjana Grce, Novi list 

Žima 


reba nam svima jedna dobra psi- 

hološka terapija jer ljudi žive pod 
stalnim stresom. Sve je to otišlo pre- 
daleko. Ne možemo živjeti kako bis- 
mo htjeli (pri tome mislim na mir i 
dobro) jer uvijek postoje ljudi koji žrt- 
vuju druge ljude, čija sebičnost guši, a 
oholost razoružava i stvara nemoć - ta 
gramzljivost nema granica. Oni gle- 
daju isključivo vlastitu korist, a uslijed 
ovisnosti o novcu, postaju nečovječni, 
misle da je puk njihova igračka. Pa što 
ako nismo svi pohlepni, ako se sku- 
po ne odijevamo i nemamo najljepše 
kuće? Zar smo manje ljudi? Ne, samo 
smo manje oholi i zli, a više čovječni. 
Možeš imati sve najljepše na svijetu i 
nitko ti neće biti zavidan niti te kri- 
vo gledati, ako si poštenim načinom 
rada to sebi zaradio. Međutim, takvih 
je malo jer novac iskvari ljude. Svi mi 
ove prve hranimo, pomažemo njihovu 
jačanju i vladavinu farmaceutske in- 
dustrije koja ionako već posjeduje gol- 
emo bogatstvo. Uz to još sami sebi šte- 
timo jer padamo na trikove. Zar nam 
oni trebaju reći da smo bolesni, živčani, 
nervozni? Govore nam da ne možemo 
normalno funkcionirati i daju rješen- 
je koji uz podršku naših televizijskih 
kuća, u reklamama ,serviraju“ i tvrde 
da ćemo biti veseli, raspoloženi i 
sposobni za svakodnevne dužnosti. 
Užas! Još nas više čine bolesnima, a 
mi im za to plaćamo. Zato ne može- 
mo sa sigurnošću znati kolika je istina 
u svemu tomu i je li i koliko korona 
ispolitizirana — to znaju oni koji su up- 


rljali prste (ili nisu) i zna jedino Bog. 


NN ne trebamo biti doktori i znan- 
stvenici da bismo primjećivali 
nepravilnosti i osjećali nepravdu. Is- 
prva smo svi vjerovali i poštivali epi- 
demiološke mjere - još bismo tako da 
nije došla nova direktiva, Covid potvr- 
da. Uvijek se u povijesti netko boga- 
tio iskorištavajući muku i jad naroda 
pa tako i sada netko koristi situaciju. 
Recimo da je sve kako kažu, moralo bi 


se znati tko najviše ubire u sadašnjim 


okolnostima. Ako se sve čini za čov- 
ječanstvo, neka darivaju prihod u hu- 
manitarne svrhe. Svi kupujemo maske, 
dezinficijense, ako nismo cijepljeni 
plaćamo testove, zaštitnu opremu, 
ambalaža - sve to košta. Osim toga, 
računajte koliko je to smeća, a i njego- 
vo otpremanje nije besplatno; da ne 
govorimo o zagađenju. Košta i državu 
i pojedinca, a država se slaže. Na kra- 
ju uvijek plaća narod, na ovaj način ili 
onaj način. Mi ih hranimo, a nama 
ostaju mrvice, ali i to bismo pretrpjeli 
samo da imamo mir. 


ad čovjeka nešto iznutra muči i 


oli, džaba skupo odijelo na tebi i 
najnoviji mobitel, neće ti oni odnijeti 
bol. Guši nas opet nova podjela! Pod- 
jelu osjećamo i na svojoj koži. Traži 
se od nas ovih dana da se odlučimo. 
Ja ne znam kakve će se odluke našega 
Stožera narednih dana donijeti, ali da- 
nas je situacija takva - pritisak i strah. 
Uvijek poštujem zakon u svemu, ali to 
ne može biti dobro jer dijeli narod. Već 
ima puno primjera kako su se mnoga 
prijateljstva ugasila, a članovi obitelji 
udaljili jedni od drugih. Bilo je dobro 
za vrijeme zatvaranja što su se obitelji 
zbližile (negdje je zabilježen i porast 
nataliteta, npr. Osijek), ali sada je ovo 
s Covid potvrdama kontraproduktiv- 
no jer s tim virusom nema pravila. A 


PRIČAM TI PRIČU 





dolaze jedan za drugim, svaki će imati 
svoje karakteristike i oni koji su se ci- 
jepili, cijepit će se možda cijeli život. 
Možda smo ga jednostavno trebali 
staviti u drugi plan ili preboljeti pa 
bismo postali otporni i na ostale, ali 
to je samo moje razmišljanje, nikako 
sugeriranje nekome. Ima puno ljudi 
koji slično misle. Stalnim razmišljan- 
jem o virusu, on crpi našu energiju i 
sije strah. Bolje da tu energiju iskoris- 
timo za borbu protiv njega ako obo- 
limo. No, trebamo imati i vjeru, treba 
nam utjeha i nada. Cesto je pokojni 
profesor Ivančić govorio da se od zla 
ne treba braniti tako da ga napadamo, 
nego ga ignorirati jer ono ne postoji. 
Postoji samo ako ga mi osvješću- 
jemo i o njemu govorimo, pridaje- 
mo mu značaj i bojimo ga se. Bolje 
da se okrenemo dobru, radu, životu, 
budućnosti, svatko svojim aktivnos- 
tima kao i prije ove pandemije (kao 
npr. grad Neum). Recimo odlučnim 
glasom: ,Dosta nam je bolesti, dos- 
ta umiranja, ne želimo da virus vlada 
nama i međuljudskim odnosima.“ Lje- 
ti mu je netko dozvolio da se kupa u 
moru i odmara na našim plažama, a 
onda se ponovo udomaćio. Neka sada 
ode na skijanje, na najviše vrhove na- 
jvećih planina do kojih ljudska noga ne 
može kročiti i neka se nikada ne vrati! 

— Milena 

Pismo iz Vermonta 


urednicima časopisa ,Ulične Svjetiljke" 


Poštovani urednici ,Uličnih svjetiljki“, 


avljam se iz Burlingtona, američke 

savezne države Vermont, s pričom o 

mpu za beskućnike koji je nedavno 
deložiran. 


Uputila sam se u kamp u Burlingtonu 
27. listopada prošle godine, nakon 
što sam doznala da će biti deložiran. 
Budući da nemam auto, stigla sam 
autobusom i pješačila oko petnaestak 
minuta do kampa za beskućnike koji 
je bio smješten u šumici i ograđen 
žičanom ogradom. Provukla sam se 
unutra i nesmetano prošetala uoko- 
lo. Prizor je bio vrlo tužan: posvuda 
smeće i krama, par šatora i starih pri- 
kolica razbacanih uokolo. Pored male 
drvene kućice stajala su dva muškarca, 
jedan od oko 40 godina i drugi od oko 


20. Prišla sam im i započela razgovor. 
Stariji muškarac, sa stranim naglas- 
kom, pričao je o drvenoj kućici koju 
je sam izgradio i o vrtiću uz kojeg je 
bio prislonjen plišani dinosaur. Mlađi 
mi je čovjek rekao da su beskućnici do- 
bili samo dvanaest dana da odsele. Is- 
pričao se i otišao natrag u svoj šator da 
se pripremi za odlazak. Stariji se čovjek 
požalio da je dobio smještaj na samo 
tjedan dana u hotelu i da nema nova- 
ca, jer_je ilegalni imigrant, te ne može 
dobiti socijalnu pomoć. Pružila sam 
mu novčanicu od 10 dolara i objasnila 
da ne mogu dati više, jer imam malu 
penziju. U kamp je u taj čas ušao ka- 
mion iz kojeg su izašla dvojica mladića 
i počela skupljati kramu. Uvidjevši da 
sam nepoželjna, uputila sam se prema 
izlazu. 

O kampu se pisalo u novinama. 


Navodno su ga srušili jer su pronašli 
osobu koja je uzimala droge. Odvjet- 
nik organizacije za ljudska prava J. D. 
izjavio je da je čin deložacije kampa 
okrutan te da krši ugovor po kojem se 
beskućnicima treba dati pismeni nalog 
i dovoljno vremena da odsele. I sve to u 
doba porasta infekcija koronavirusom i 
uz nadolazeću, vrlo hladnu, vermont- 
sku zimu! 
Problem beskućnika u Americi ne 
samo da nije riješen, već se i umnoža- 
va. Među beskućnicima nalazi se puno 
ljudi koji boluju od duševnih bolesti i 
ne mogu se brinuti sami o sebi. Nedo- 
pustivo je da se u Americi, koja je još 
uvijek, usprkos teškoćama stvorenih u 
doba koronavirusa, još uvijek bogata 
zemlja, beskućnicima ruše kampovi, 
umjesto da se izrade prihvatilišta u ko- 
jima bi bili zaštićeni. 
Ja sam nažalost, pjesnikinja, a ne 
političarka i ne mogu pomoći be- 
skućnicima. Oni koji bi mogli, okreću 
glavu na drugu stranu. 
Hvala na pažnji i nadam se da ćete ob- 
javiti moje pismo. Molim javite mi, ako 
ga objavite. Slike nemam, jer nisam ht- 
jela uznemiravati beskućnike. 
Uz srdačne pozdrave, 
— Vesna Markulin-Dye, Zagrepčanka 
koja živi u Vermontu, SAD 





Ručak 


u Dubrovniku 


Pos početka adventskog razdoblja župni 
Caritas svetog Mihajla u Dubrovniku organi- 
zirao je ručak za korisnike Skloništa za beskućnike 
"Vis II" te za korisnike koji se nalaze na području 


djelovanja ovog župnog Caritasa. 


Ru su nazočili i djelatnici i volonteri Caritasa 
L \Dubrovačke biskupije, a župniku don Robertu 
Cibariću, vrijednim volonterima župnog Caritasa 
te korisnicima pridružio se generalni vikar Du- 


brovačke biskupije don Hrvoje Katušić. 


Dje su na kraju ovog lijepog zajedničkog 
druženja dobili i prigodne poklončiće kako bi 
u zajedništvu i veselju ušli u razdoblje iščekivanja 
— Tereza Buconić 


Isusova rođenja. 

Dobro se 





dobrim vraća 


današnjem vremenu materijaliz- 

ma, površnosti i instant proizvoda 
postalo je rijetko i neobično napraviti 
nešto dobro za drugoga, osobu koju ne 
poznajemo, koja nam neće platiti ili 
nas materijalno nagraditi. No, nagrada 
je ovoga puta puno vrednija: osjećaj da 
smo napravili nešto dobro, koliko god 
to malo bilo. Tim malim djelom, ges- 
tom, nekoga smo usrećili, pokazali sebi 
i drugima da u ljudima još ima dobrog, 
duhovnog i da su ljudi, pogotovo mladi 
— djeca — osjetljivi na tuđu muku i bol, 
ako im se na njih ukaže. 


pre Renata Štefan-Barišić 
sašila je vrećice za krunice od rest- 
lova franjevačkih habita. Voditeljica 
naše Učeničke zadruge Potok zamolila 
me da dizajneri oslikaju te vrećice za 
krunice. Motiv: rosa canina — ruža sve- 
tog Franje i natpis Trsat. 


znenadili su me lakoća i veselje s 

kojima su učenici prihvatili naprav- 
iti ovaj mali kreativni zadatak, kada su 
saznali da će prihod od prodaje vreći- 
ca biti za riječke beskućnike. Svi su se 
trudili napraviti bolje i više. Netko je 
spretniji, netko malo manje, ali ljubav i 
trud su na kraju najvažniji. 


razgovoru s učenicima došla sam 
do zaključka da se svi njihovi ko- 
mentari i izjave svode na jedno: vole i 
žele pomoći. Slijede neke od njihovih 


izjava: 
Dobro se dobrim vraća! 


Drago mi je raditi nešto za one ko- 
jima treba pomoći, radije nego za 
prodaju. 


Kad nekome pomognem, bolje se os- 
Jećam. 


Ovaj mi je zadatak bio poseban zbog 
humanitarne svrhe, jer je za be- 
skućnike. 


Pbra je da mladi i djeca nisu 
toliko orijentirani na materijal- 
no kako mi često komentiramo. Žive 
u vremenu i okruženju koje je po- 
trošačko i materijalističko, gdje veća 
riba jede manju, ali u njima itekako 
ima čistoće i dobrote, samo im treba 
dati šansu. Sasvim su sigurno osjetl- 


u strahu da ih društvo ne osudi kao 
slabe. Jer, neki pogrešno shvaćaju em- 
patiju kao slabost, a ne snagu. 


— Prof. Larisa Čučković i učenici 
Trgovačke i tekstilne škole u Rijeci, 
Smjer: Dizajn odjeće 1.-4. razred 

Prilika 
za bijeg 


iz svijeta beskućništva 






Bije svjetovni red Mjesnog 
bratstva Trsat iz Rijeke 2007. go- 
dine otvorio je prihvatilište za be- 
skućnike, te su franjevci shvatili koliko 
je velik problem resocijalizacije tih 
osoba. Poučeni dobrim iskustvom iz 
Slovenije, 2008. godine pokrenuli su 
»Ulične svjetiljke“, prvi hrvatski časo- 
pis o beskućništvu i srodnim društven- 
im temama. Cilj časopisa bio je osvijes- 
titi problem beskućništva u Hrvatskoj, 
ali i uključiti same beskućnike u proces 
stvaranja i prodaje tog časopisa. Be- 
skućnici i ostale socijalno ugrožene 
osobe dobile su priliku i nešto zaraditi 
prodajom tog časopisa. 


renutno imamo 38 — pro- 
39 davača, beskućnika i socijalno 
ugroženih osoba, koje prodaju časopis 
u pet gradova, Rijeci, Puli, Zadru, Za- 
grebu i Varaždinu. Cijena časopisa je 
osam kuna, od čega četiri kune i even- 
tualni višak ide prodavačima, a četiri 
kune prodavači vraćaju za troškove 
tiskanja i grafičke pripreme sljedećeg 
broja časopisa“, kaže nam urednica 
Uličnih svjetiljki Dunja Osojnak Ma- 
rinović iz Rijeke, koja taj posao obavlja 
na volonterskoj bazi, baš kao i drugi 
volonteri koji pišu članke u časopisu. 
Zanimljivo, članke često pišu i sami 
beskućnici, koji npr. imaju zadatak 
napisati kako im izgleda svakodnevica. 
U samom početku časopis su prodavali 
isključivo beskućnici, a kasnije i osobe 
u riziku od beskućništva. 


NAJSTARIJI PRODAVAČ 
LJEre takav slučaj je 73-godišnjeg 


Joze Lovrića iz Varaždina, koji 
je najstariji prodavač, ali srećom nije 
tipični beskućnik, iako mu takav život 
stalno prijeti. Naime, nakon 25 godina 
radnog staža u BiH morao je pobjeći 
od rata 90-ih sa suprugom i sinom, no 

u Varaždinu je sedam godina radio na 
crno te nakon toga u istoj tvrtki deset 
godina službeno. ,Sa 63 godine, dvije 
godine prije mirovine dobio sam ot- 
kaz. Supruga mi je nažalost umrla još 
1999. godine te sam jedva preživljavao 
i smjestio sam se kod sina i njegove 
obitelji. Bio sam na socijali dvije go- 
dine i dobivao 600 kuna dok nisam 
napunio 65 godina i ostvario uvjete 
za mirovinu. Iste te godine počeo sam 
prodavati Ulične svjetiljke te od njih 
dodatno zaradim oko 800 do 1.000 
kuna mjesečno, ovisno koliko prodam 
primjeraka“, kazao nam je Jozo, koji 
kaže kako mjesečno prosječno proda 
150 primjeraka časopisa, ali da ljudi 
obično uvijek ostave i par kuna više. 
Od hrvatske i BiH mirovine te prodaje 
časopisa ima taman toliko da plati hra- 
nu, lijekove i unajmljeni stan na per- 
iferiji Varaždina gdje živi s dva cimera. 
Unatoč teškim životnim okolnostima, 
Jozo kaže da ne žali za ničim u životu, 
pa čak ni za tim da je u BiH radio u 
toplom uredu, a u Varaždinu je 17 go- 
dina ,lovao piceke po dvorištu“. 


NIJE BITNO MATERIJALNO 
S“ danas gledaju materijalno, ali 
3 


ako čovjek nije zadovoljan i sre- 
tan što će mu novac. Ja pokušavam biti 
sretan i kad mi ide dobro i kad ne ide. 
Na primjer danas mi je hladno za pro- 
davat novine, i ne da mi se, ali morat ću 
zato stisnuti sljedećih nekoliko dana, i 
osjećam se dobro jer sam sam svoj gaz- 
da. Inače, na prodaju izgubim 3 do 4 
sata dnevno. Pokušavam odobrovoljit i 
druge oko sebe da prodaju časopis, ali 
mi oni odgovaraju ma što bih to radio 
za 50 kuna.“ 


[Jr Osojnak Marinović nam 
kaže kako broj prodavača nije 
ograničen, kao i da svi prodavači ima- 





ju službene uniforme kako bi se mogli 
razaznati na ulici. Dunja nam je rekla 
i kako su većina beskućnika o kojima 
pišu u pravilu osobe starije dobi, lju- 
di kojima je ostalo par godina do st- 
jecanja uvjeta za mirovinu te dobiju 
otkaz (baš kao Jozo) te su često samci. 
Par godina nakon pokretanja časopisa 
postali su član svjetske organizacije 
Uličnih novina, čime su se povezali sa 
150 uličnih novina diljem svijeta. , To 
je vrlo korisno, jer međusobno dijelimo 
članke, saznajemo novosti o mjerama 
protiv beskućništva iz drugih zemal- 
ja, pogotovo sad u vrijeme pandemije 
koronavirusa koja je pogoršala situaci- 
ju. Dobijemo i korisne savjete i načine 
kako riješiti određene probleme“. 


DOSTUPNO ONLINE 


dnedavno, časopis je moguće 
pročitati i u digitalnom besplat- 
nom obliku, no naravno svi koji žele 
mogu ostaviti donacije i tako pripo- 
moći i časopisu i njegovim prodavači- 
ma. Suradnja uredništva s prodavači- 
ma je izvrsna, te se barem jedanput 
godišnje svi sastanu i odu zajedno na 
hodočašće ili izlet. ,Cilj nam nije samo 
da se malo podružimo s našim pro- 
davačima, već da im pokažemo da nam 
je doista i stalo do njih“, kaže Dunja. 
I Jozo nam kaže kako se doista dobro 
osjeća kad prodaje časopis na ulicama 
Varaždina, jer ga ljudi doživljavaju 
jako pozitivno. ,Prodajem časopis već 
osam godina, ali uvijek se iznenadim 
koliko me ljudi cijene kao čovjeka i 
zbog posao koji radim. Iako sam pori- 
jeklom iz Zepča, Varaždin mi je st- 
varno prirastao srcu i osjećam se kao 
Varaždinec“, kazao nam je Jozo. 
w 
to se tiče samih tema u časopisu, 
dakako prevladavaju one o prob- 
lemima života beskućnika i socijalno 
ugroženih osoba, npr. kako su pojedini 
gradovi riješili problem beskućništva. 
Upitali smo Dunju ima li neki grad 
koji odskače po tom pitanju od osta- 
lih. ,Moram priznati da je Dubrovnik 
napravio odličnu stvar, jer sad službeno 
više nemaju beskućnika. Naime, svim 
beskućnicima osigurali su smještaj u 
jednom hotelu, te praktički su zbrinuti 
svi s ulice. No, tu i tamo se uvijek nađe 
netko tko želi živjeti na ulici, pa ne 
dođe prespavati u hotel, jer im je be- 
skućništvo postalo, nažalost, stil živo- 
ta“, zaključila je Dunja. 
— Igor Knežević, 
G/as umirovljenika 








Pojeo vuk 
magare 


\ Tjerojatno ne postoji osoba koja u 


životu nije bila barem jednom op- 
tužena i to lažno. Nažalost, sve je to 
sastavni dio života. Postoje benigne, 
dječje i bezazlene optužbe, kao i one 
koju su velike, neutemeljene, a na 
kraju i sudske. Nisu sve optužbe ute- 
meljene na argumentima i istini, niti 
su sve provjerene. Iz tog razloga pos- 
toje sudski procesi, aktualni i česti u 
današnje vrijeme, kojima se sudi za 
neistine, duševne boli i slično. Pose- 
bice je to vidljivo među društvenom 
i političkom elitom. No, ne brinemo 
se mi, obični ljudi, za njihove procese, 
oni će se ionako snaći ili naplatiti svoje 
boli na bilo koji način, materijalno ili 
nekom "novom foteljom". Običan puk 
muče optužbe koje su neutemeljene, 
lažne, neprovjerene, izmišljene i usm- 
jerene na njih same ili njihove bližnje. 
Tada, nakon tolikih patnji i boli, taj 
mali obični čovjek više nema ni volje 
ni želje povlačiti se po ranije opisanim 
sudskim procesima kako bi pred su- 
dom iskazao svoju nevinost. Sve bi nas 
to na kraju koštalo suviše izgubljenog 
vremena, novca, možda i zdravlja, da 
na kraju ne bismo dobili ništa. Jer, neke 
su istine tako teško dokazive, posebice 
u ,nedodirljivim umreženim sistemi- 


« 


ma . 


to da onda učini mali čovjek? Kako 

da uživa u lijepim i malim stvarima 
svoga života? Kako da se odmakne od 
svih ružnih ,,strijela“ koje lete prema 
njemu? Preostaje mu samo govoriti is- 
tinu ili zaboraviti ono što mu je lažno 
stavljeno na teret. Može i čekati da mu 
vrijeme izliječi sve rane, a istina će kad 
tad izaći na vidjelo. Pravda je spora, ali 
dostižna. Oni koji lažno optužuju zab- 
oravljaju da život nije ravna linija, već 
valovlje i isprekidane crte, pa će sve te 
optužbe, ego i ,,fotelje“ doći na naplatu 
prije ili kasnije. Ono što nekad posiješ, 
poslije ćeš i požeti. A to može dostići 
čovjeka onda kada najmanje očekuje. 
Zato, ne treba se opterećivati optužba- 
ma, već okrenuti novu životnu strani- 


cu, krenuti dalje. 





roblem osoba koje ,gaze preko 

leševa“ je što misle da su nedodirl- 
jivi i da sve mogu. Nije ih briga. Kao 
da im je lakše nekome učiniti nažao, 
prečuti ili likvidirati, nego se spustiti 
do malog običnog čovjeka, saslušati 
ga i uvažiti. Postoje ljudi koji vas jed- 
nostavno ne žele uz sebe, svjesni da 
vjerojatno vidite sve njihove nedostat- 
ke. Postajete takvim osobama teret i 
smetnja. Mnogo im je lakše biti i ,,pli- 
vati“ s dopadljivima, lažnima i onima 
s kojima se može manipulirati, lažno 
smješkati u lice i ulizivati. Možda time 
liječe upravo i svoje vlastite komplekse. 
Ne možeš u životu sijati bol i tugu, laž 
i obmane, ne možeš insinuirati nepov- 
jerljive ,,Činjenice“ i proći mimo pra- 
vde koja će se zasigurno jednom vratiti. 

vw 

alost je još veća kada netko spozna 

i otkrije istinu, a i dalje je u zablu- 
di. Nastavlja se ponašati jednako, bez 
isprike ili želje za ispravkom nepravde. 
Najzanimljivije je što osobe uključene 
u , kuhanje“ čitave ,,lažne optužnice“ 
bivaju na kraju netaknute. Otkrivena 
istina više nikoga ne zanima i nikome 
ne bude važna. Nije bitno jesmo li 
koga odbacili ili zgazili. Sve to posta- 
je sporedno. I dalje ,,imaju skrupula“ 
misliti isto o optuženoj osobi i sija- 
ti laži. Međutim, u susretu s osobom 
koju su optužile ipak se osjeti da im 





Ljudi na 


PRIČAM TI PRIČU 





strši u očima, da su kao kakav korek- 
tiv njihovih izopačenih igara ili sličnih 
igrica. 


Go svima vama koji ste se našli 
u ovom tekstu kao lažno optuženi, 
prevareni, iskorišteni, neka vam je gla- 
va uvijek uzdignuta i osmijeh na licu! 
I dalje hodite životom u istini, pravdi 
i poštenju jer su to istinske vrijednosti 
koje nemaju cijene. Zivot nije kratak. 
Uvijek ima vremena za dobro. Na- 
jvažnije je da ostanemo čista obraza, 
da imamo mirnu savjest, da nas doče- 
kaju istinski pozdravi ljubavi kad koga 
sretnemo, a ne da ljudi bježe od nas i 
proklinju. Daj nam Bože samo zdravl- 
ja i miran san, sve ostalo je nebitno. 


— Neven Polegubić 


crkvenim stepenicama 


Ljudi na crkvenim stepenicama 
S maskom na licu 
Ruksakom podno.nogu 
Čekaju zoru 
Sati prolaze 
Dani prolaze 
Na crkvenim stepenicama 
Ništa se ne mijenja 
Ljudi možda čekaju 
Da im netko donese sendvič 
Da im netko pruži ruku 


Ljeto je 
Ali ubrzo doći će 
Kišni dani jeseni 
A potom će zasniježiti 
Netko od njih neće preživjeti 
Pitam se 
Što se zbilo tim ljudima bez doma 
Zašto sjede na stepenicama 
Dok drugi žure 
U potrazi za nečim neuhvatljivim 


— Vesna Markulin Dye 

Planinari 
i dobra djela 


laninarsko društvo Planinorci (PD 

Planinorci) osnovano je 2012. go- 
dine na inicijativu mlađahne ekipe žel- 
jne planinarenja, pustolovine, prirode i 
druženja. No, uživanje u prirodi kroz 
isključivo vlastitu zabavu i druženje u 
zdravom i lijepom okruženju nije nam 
konačni i jedini cilj. Zelimo, koliko je 
u našoj moći, doprinijeti i široj zajed- 
nici. Tako smo od 2015. počeli osmišl- 
javati i provoditi niz projekata od kojih 
je najveći dio ekološkog i humanitar- 
nog karaktera. 


Prč, redovito sudjelujemo u 
organiziranim akcijama  čišćen- 
ja Medvednice pod nazivom ,Zele- 
na čistka“ (dio globalne akcije World 
Cleanup), a i samoinicijativno redovito 
organiziramo čišćenje staza na Medv- 
ednici, pod nazivom ,Projekt vrećica“. 
Kako svaku srijedu planinarimo u pos- 
lijepodnevnim satima, jednom mjeseč- 
no uz planinarenje prikupljamo otpad 
na planinarskoj stazi kojom prolazimo. 


Jedna srijeda nam je bila posebna i 

zato što smo odali počast stradalima 
u Nepalu te prikupili novčana sredstva 
za njih. Tako smo podržali akciju , We- 
HelpNepal“. 


d ostalih humanitarnih akcija 

vrijedi izdvojiti jedan jako nam 
drag projekt na kojem sudjelujemo: 
»Kad se male ruke slože i planinariti se 
može“ u suradnji s Dječjom udrugom 
Hrabrost (DUH). Misija DUH-a je 
poboljšanje društvene kvalitete života 
djece s teškoćama u razvoju i mladih 
s invaliditetom, podizanjem razine nji- 
hove samostalnosti i samopouzdanja. 
Program sadržava razne zabavno-edu- 
kativne aktivnosti i radionice u prirodi, 
s naglaskom na zaštiti okoliša i planin- 
arenju. Osim s DUH-om surađiva- 
li smo i s Caritasom te organizirali 
izlete u prirodu za nezbrinutu djecu. 
Pandemija nam je kratkoročno pauz- 
irala dio akcija, ali nadamo se njihovu 
povratku u što skorašnjem roku. 


ne vrijeme, kao vrijeme 
darivanja, i kod nas budi potrebu 
da darujemo, posebno one kojima je 
potrebnije nego ostalima. Tako smo 
dosad svake godine pred Božić pri- 
kupljali sredstva koja smo donirali: 
dječjim domovima, jednoj siromašnoj 
obitelji, a posljednjih par godina smo 
od skupljenih donacija kupovali po- 
trepštine te ih osobno nosili starijim 
i nemoćnim osobama na teško pris- 
tupačna mjesta u Glini i Petrinji. 





doe godine, pomalo već zato što je 
to postalo dijelom onoga što jes- 
mo, odlučili smo prikupiti sredstva 
i pomoći nekome. Kome donirati, 
javlja se pitanje? Negdje je, ne zna- 
mo ni sami otkud, isplivao prijedlog 
“Uličnim svjetiljkama", čisto kao ideja. 
Naša Danijela javila se Dunji samo da 
prikupi informacije. I začas, od ideje 
je nastalo pitanje, od pitanja je nas- 
tao prijedlog suradnje, od prijedloga 
je nastala akcija. Skromni štićenici iz 
Zagreba imali su par malih želja koje 
su nam prenijeli još skromnije od želja 
samih: ,Ako može, molim vas“ i ,ako 
ne tražim previše“. Netko je imao po- 
trebu za odjećom, netko za ponekom 
sitnicom koja sivim danima doda malo 
boje. Bili smo dobri Djed Božićnjak 
i svaku smo spremno ispunili. A_ko- 
liko su štićenici bili skromni, svjedoči 
što je ostalo još nepotrošenih sredstva 
donacija. Poslužile su da Božić uljepša- 
mo i dijelu potrebitih obitelji iz cijele 
Hrvatske, u suradnji s humanitarnom 
udrugom Dobra volja. 


pore nea "Uličnih svjetiljki" 
darove smo predali u srijedu pred 
Božić, direktno u ruke. Prenijeli bismo 
vam dojmove susreta ovako napisme- 
no, ali vjerujemo da će osmjesi na 
slikama reći puno više od riječi. 

— Planinorci 





MLADOST RADOST 





Sajam 


mladosti i darivanja 





Ty 


Ovdje nismo kako bismo 12 

života za sebe izvukli sve 
što možemo, nego kako bis- 
mo pokušali usrećiti druge. 


pravo tim citatom Williama Os- 
lera se već šestu godinu zaredom 
vode studenti Agronomskog fakulteta 
Sveučilišta u Zagrebu organizirajući 


svoj AgroAdvent. 


w 


to je Zapravo — AgroAdvent? 

AgroAdvent je predbožićna man- 
ifestacija organizirana od strane Klu- 
ba studenata Agronomskog fakulte- 
ta (KSA) u suradnji sa Studentskim 
zborom  Agronomskog fakulteta i 
Međunarodnom udrugom studenata 
agronomije (LA AS). Božićni sajam se 
održava u prostorijama fakulteta tije- 
kom zadnjeg adventskog tjedna. Sajam 
je primarno bio koncipiran kao jed- 
nodnevni studentski događaj na ko- 
jem bi studenti sa vlastitim OPG-om 
imali priliku izlagati i prodavati svoje 
proizvode ali i međusobno se povezati 
i upoznati. S vremenom je projekt ras- 
tao i poprimio humanitarni uz osnovni 
poduzetnički karakter, tako sada sav 
novac dobiven prodajom proizvoda ide 
u humanitarne svrhe. 


(Jasu AgroAdvent odvijao 
se kroz tri dana tijekom kojih 
su studenti imali priliku kupiti razne 
proizvode kako svojih kolega tako i 
brojnih vannastavnih grupa (lovačka 
grupa, herbološka grupa, entomološka 





grupa itd.) koje pod vodstvom profeso- 
ra djeluju na fakultetu i dodatno obo- 
gaćuju studentski život na zagrebačkoj 
Agronomiji. 


U: izlagače udruge su organizirale 
prodaju domaćeg kuhanog vina, 
koje proizvodi fakultet, kuhanog gina, 
kolača, palačinki, fritula i božićnih 
ukrasa koje su izrađivali članovi udru- 
ga. Zadnji dan Adventa kuhan je i 
gulaš od divljači. Kako bi doprinijeli 
božićnom ugođaju studenti su ukrasili 
vanjski prostor fakulteta te okitili bor i 
napravili kutak za slikanje. Sav prihod 
od sajma je raspodijeljen na tri djela. 
Clanovi udruge odlučili su za Božić 
pomoći maloj Kijari da ode na liječen- 
je u SAD, obradovati beskućnike za 
koje se brine udruga Ulične svjetiljke i 
udrugu Merida koja skrbi za nezbrin- 


ute životinje. 


(Ju: članak započeo sam s citatom 
a tako ću ga i završiti. ,Primamo 
upravo kada dajemo“ rekao je sv. Fran- 
jo svojoj braći i izrekao jednu od na- 
jvećih istina ovoga svijeta. Ovozemal- 
jski život je prolazan i pun boli, zato 
ga ne smijemo potratiti gledajući samo 
sebe i svoje potrebe već trebamo nese- 
bično izgarati jedni za druge. 

— Ante Alduk 
Ulične svjetiljke, zima 2022. 31 





PUTUJEMO | ISTRAŽUJEMO 


Najviši vrh Balkana 


akon "svega" 17 sati vožnje 

dolazimo u Samokov. Prolazimo 
kroz Srbiju te ulazimo u Bugarsku. 
Dolazimo u grad podno Rile, nimalo 
spektakularan, siv, pomalo napušten, 
zaostao u vremenu. Imamo osjećaj da 
smo ostali u 1980-ima. | 


Pr dan planinarenja krećemo 
prema Nacionalnom parku Rila 
Malyovitsa, skijalištu iznad kojeg se 


uzdiže i istoimeni vrh. Dočekuje naš 

prava zimska idila i snijeg kao s raz- 
glednica. Vidljivost je slaba, no pri- 
marni cilj je lagani uspon i sačuvati 
snagu za idući dan. 


lan je bio popeti se na vrh, ali vidl- 

jivost je bila skoro pa nikakva. I 
dubok friški snijeg zaustavio nas je u 
domu na Malyovitsi. Odlazak na vrh 
po magli i friškom snijegu bio bi uza- 
ludan. 


rijemo se u domu i kušamo lo- 

kalnu kuhinju. Iako smo pomalo 
razočarani što nismo prvi dan uzeli 
odmah maha u hodanju, klimatizira- 
mo se na vrijeme i snijeg koji negdje 
nadmašuje metar i pol. Na Silvestrovo 
se budimo ozareni i krećemo u osva- 
janje najvišeg vrha u Bugarskoj i na ci- 
jelom Balkanskom poluotoku. S 2925 
metara to je vrh Musala, što znači 
"blizu Boga" ili "mjesto molitve". 











MLADOST RADOST 





rećemo za Borovets, gondolom 
o vrha Yastrebetsa pa lagano na 
Musalu. Od skijališta Borovetsa žičar- 
om izlazimo na 2300 metara. Friški 
snijeg nas je umarao i prvih sat vre- 
mena tražili smo najbezbolniju rutu. 
Temperature su inače i do -20 stupnje- 
va Celzijevih, no mi imamo prelijepo 
vrijeme. 


akon što smo se popeli na vrh, 
osjećamo silan ponos i uzbuđenje. 


Šutimo. Osmijeh i zagrljaj sve govore. 
Upravo smo dočekali zalazak sunca na 
Silvestrovo na najvećem vrhu Balkana. 
Svatko ispraća 2021. godinu u svojim 
mislima, zahvalan... No, svjesni da nas 
čeka strm silazak, ostavljamo zagrljaje 
za podnožje planine. Spust nam je vrlo 
zanimljiv, shvaćamo da će nas uhvatiti 
mrak, no ozareni uspješno silazimo niz 
planinu. Fotografije govore o prekras- 
nim bojama i artičkom ugođaju. Upi- 
jali smo svaki atom snijega, neba, tišine 


tadprti 





prirode, zahvalni. Adrenalin, visinsku 
bolest, zabavu, smijeh koji je trajao 
satima, stvorena prijateljstva i još veću 
želju za novim vrhovima fotografije ne 
mogu dočarati. — — Iva Grgurinović 

DOBAR TEK 





Piletina — od predjela 


do deserta 


jih namirnica mesa. Lako i brzo 
se priprema i u kulinarskom :svijetu je 
svestrana. Slaže se uz većinu namir- 
nica i može se pripremati na razne 
načine. Cijelo pile nije skupo i svaki 
dio se može iskoristiti: pileći file, batak, 
zabatak, krila s malim batacima, iznu- 
trice (jetra, srce, želudac), a kosti, koža 
i nogice za juhu. Pileće meso je važan 
izvor proteina koji su lako probavljivi i 
dobro iskoristivi u organizmu i sadrže 
sve esencijalne amino kiseline. Boga- 
to je vitaminima B-kompleksa. Dobar 
izvor minerala čine fosfor, kalij i selen, 
dok se u tragovima mogu naći i ostali 
esencijalni mineralni nutrijenti. Nara- 
vno, velika je razlika u nutritivnoj vri- 
jednosti kod domaće uzgojene piletine. 
Piletinu možete iskoristiti na mnoge 
načine, samo pustite mašti na volju i 
vaša jela bit će savršena! 


pre je jedna od najpopularni- 


HLADNA SALATA OD PILETINE 


Iskoristite ostatke kuhane ili pečene 
piletine, narežite na trakice i pomiješa- 
jte s namirnicama koje vaši ukućani 
vole. Narežite i kombinirajte razne 
vrste povrća i voća te začinite kao svaku 
drugu salatu. Ako želite nešto zasitnije, 
piletinu pomiješajte s kuhanom tjesten- 
inom, rižom, bulgurom ili kus-kusom 
uz dodatak majoneze, senfa, kiselog 
vrhnja ili milerama (može se dodati i 
razne vrste povrća, kukuruza, graška, 
boba, graha, leće, tvrdo kuhano jaje...). 

PUNJENI BATAK I ZABATAK 
Otkoštati zabatak i batak tako da se ne 


ošteti koža. Dobivenu šupljinu puniti 
nadjevom po želji (npr. mljeveno meso 
pomiješati s krušnim mrvicama, kosan- 
im češnjakom, pancetom, peršinom, 
začiniti po želji, dodati jaje). Kad se 
batak i zabatak dobro napune sašiti 
kožu da se dobije oblik kao prije ot- 
koštavanja. Peći u pećnici na 200 OC 1 
sat zajedno s krumpirom. Prije pečenja 
sve začiniti i preliti maslinovim uljem. 


PILETINA S KIKIRIKI MASLACOM 


Piletinu nasjeckati na kockice i marini- 
rati u sojinom sosu. Pržiti kratko na ulju 
(10 min) i dodati 2 velike žlice kikiriki 
maslaca. Podliti vodom ili pilećim bujo- 
nom. Može se dodati šalica kokosovog 
mlijeka. Kuhati još 10 minuta i začin- 
iti. Mogu se dodati kuhane mahune, 
a kao prilog se servira riža (u kuhanu 
rižu može se dodati sjeckano povrće i 
tučeno jaje). 


PILEĆA KRILCA SMEDOM 


Potrebno je 4 pileća krilca, 3 žlice ulja, 
2 žlice meda, 1 žlica senfa, 2 žlice lim- 
unovog soka, sol, papar. Pileća krilca 
dobro oprati i osušiti. Odstraniti im na- 
jmanji dio, a preostali dio podijeliti na 
pola, tako da se dobije batačić i srednji 
dio. U zdjeli pomiješati sve sastojke za 
marinadu. Potopiti krilca 2 — 3 sata, na- 
jidealnije preko noći. Peći na 200 C 45 
minuta. Svakih 15 minuta podlijevati 
marinadom. 





DESERT OD PILETINE — PUDING 
OD PILETINE - TAVUK GOČUSU 


Pileća prsa kuhati 2 sata da dobro ome- 
kšaju. Ohladiti ih i između ruku iskidati 
na trakice koje je potrebno dobro isprati 
u hladnoj vodi nekoliko puta dok se ne 
izgubi miris mesa. Ocijediti i posuši- 
ti, Zakuhati 750 ml mlijeka, dodati 
piletinu i izraditi štapnim mikserom 
kako biste dobili glatku smjesu. Kuha- 
ti 5 minuta. U zdjelici izmiješati žlicu 
gustina i žlicu rižinog brašna uz malo 
hladnog mlijeka. Uliti malo vrućeg mli- 
jeka, promiješati i sve vratiti u posudu s 
mlijekom. Kuhati uz miješanje dok se 
dobro ne zgusne (oko 20 min). Pri kra- 
ju dodati šalicu šećera i žličicu ekstrakta 
vanilije te kuhati dok se šećer ne rastopi. 
Glatku smjesu izliti u podmazani pleh 
ili na foliju) i peći na 180 C 5 minuta. 
Staviti u frižider da se ohladi i dobro 
stisne. Saviti u roladu, izrezati i posuti 
cimetom. — Mirjana Lončar 

